cyanic-selkie/wikianc huggingface dataset:
শেওড়াফুলি, শ্রীরামপুর
পরিবহন
শেওড়াফুলি অঞ্চলটি রাস্তা এবং রেল দ্বারা সমগ্র দেশের সঙ্গে সংযুক্ত। পূর্ব রেলওয়ে লাইনের যাত্রাপথে শেওড়াফুলি রেলস্টেশন নামে একটি স্টেশন রয়েছে। শেওড়াফুলি হাওড়া থেকে প্রায় ২৩ কিমি উত্তরে অবস্থিত। হাওড়া-বর্ধমান মূল লাইন এবং শেওড়াফুলি-তারকেশ্বর শাখা লাইন দ্বারা শেওড়াফুলি সংযুক্ত।
সড়কপথ
ঐতিহাসিক গ্র্যান্ড ট্রাঙ্ক রোডও শেওড়াফুলির মধ্যে দিয়ে গেছে। রাজ্য মহাসড়ক ২, বিষ্ণুপুরে, শেওড়াফুলিকে জাতীয় সড়ক ৬০এর সাথে সংযুক্ত করেছে। হুগলি নদীতে একটি জল পরিবহন পরিষেবা রয়েছে যা নদীর বিপরীত দিকে ব্যারাকপুরের সাথে শেওড়াফুলিকে সংযুক্ত করেছে। এর নিকটতম বিমানবন্দর হল কলকাতার নেতাজি সুভাষচন্দ্র বসু আন্তর্জাতিক বিমানবন্দর এবং নিকটতম ধাবনপথটি ব্যারাকপুরে (ব্যারাকপুর এয়ার ফোর্স স্টেশন) রয়েছে। শেওড়াফুলির কাছে হুগলির পরিবহন ব্যবস্থা অত্যন্ত সহজলভ্য। রেলস্টেশনটি জাতীয় হাইওয়ে ২ (গ্র্যান্ড ট্র্যাঙ্ক রোড) নম্বর বাস স্ট্যান্ডের ঠিক পাশেই অবস্থিত, যেটি শেওড়াফুলি ফাঁড়ি নামে পরিচিত। ফেরিঘাটটি রেলস্টেশন এবং বাসস্ট্যান্ড থেকে মাত্র ২ মিনিট দূরত্বে অবস্থিত। সকাল ৬ টা থেকে রাত্রি ১০:৩০ টা অবধি ফেরি চলাচল করে। নিমাই তীর্থ ফেরি পরিষেবা ব্যারাকপুরকে শেওড়াফুলির সাথে সংযুক্ত করে। জমিদার রোড এবং সরকারপাড়া-মল্লিকবাগান-পায়রাপুর রোড গ্র্যান্ড ট্যাঙ্ক রোডকে দিল্লি রোডের সাথে দু'চাকার যানে মাত্র ৫ মিনিটের ব্যবধানে সংযুক্ত করে। শেওড়াফুলির মধ্যে দিয়ে ৬ নম্বর রাজ্যে সড়ক চলে গিয়েছে।
উপযোগিতা সেবা এবং মাধ্যমসমূহ
বৈদ্যবাটি পৌরসভা (১৮৬৯ সালে স্থাপিত) হল শেওড়াফুলির নাগরিক প্রশাসনিক সংস্থা। জাতীয় নাগরিক স্বচ্ছতা নীতি অনুসারে এটি ভারতের ৭০তম পরিষ্কার শহরে পরিণত হয়েছে। পৌরসভা ১২.০৯ কিমি২ অঞ্চল পরিচালনা করে এবং ভূগর্ভস্থ পাইপ লাইনের মাধ্যমে শহরে পানীয় জল সরবরাহ করে। এখানে ১০০ কিলোমিটার দীর্ঘ পাইপ লাইন আছে, এবং এই অঞ্চলের মোট ৪৫% বাড়ি এই লাইনের মাধ্যমে সংযুক্ত। শহর অঞ্চলে বেসরকারীভাবে পরিচালিত কলকাতা বৈদ্যুতিক সরবরাহ কর্পোরেশন (সিইএসসি) দ্বারা বিদ্যুৎ সরবরাহ করা হয়, এবং নিকটবর্তী পঞ্চায়েত অঞ্চলে পশ্চিমবঙ্গ রাজ্য বিদ্যুৎ বোর্ড বিদ্যুৎ সরবরাহ করে। রাষ্ট্রীয় মালিকানাধীন বিএসএনএল শহরে টেলিফোন এবং ইন্টারনেট পরিষেবা দেয়।
অর্থনীতি
শেওড়াফুলি ঐতিহাসিকভাবে এর বাজারের (যা শেওড়াফুলি হাট নামেও পরিচিত) জন্য বিখ্যাত, যা হুগলি জেলার কাঁচা পণ্যের জন্য অন্যতম বৃহত্তম বাজার। নদীর ধারে অবস্থিত বাজারটি, ২৫০ বছরেরও বেশি পুরানো। এখানে খুচরা ব্যবসায়ের জন্য একটি বিভাগও রয়েছে। শেওরাফুলিতে আরও কয়েকটি সুপার মার্কেট রয়েছে, মূলত জি.টি. রোডের দুই ধার জুড়ে সেগুলি বিস্তৃত। কয়েকটি ছোট এবং মাঝারি আকারের কারখানা এখানে আছে। এটিএম এর সুবিধার সাথে কয়েকটি ব্যাংক রয়েছে শেওড়াফুলি এবং আশেপাশের অঞ্চলে বসবাসকারী মানুষের পরিষেবার জন্য। ভারতীয় স্টেট ব্যাঙ্ক এখানকার ব্যস্ততম ব্যাংক এবং জমিদার রোডে এর একটি শাখা রয়েছে। এর দুটি এটিএম কাউন্টার রয়েছে। এছাড়াও এলাহাবাদ ব্যাংক, ইউনাইটেড ব্যাঙ্ক অব ইন্ডিয়া, ইউকো ব্যাঙ্ক, ইন্ডিয়ান ওভারসীজ ব্যাংক, অ্যাক্সিস ব্যাংক আইসিআইসিআই ব্যাংক, ব্যাংক অব বরোদা, এইচডিএফসি ব্যাংক এবং দ্য বৈদ্যবাটি - শেওড়াফুলি কো অপারেটিভ ব্যাঙ্কের মতো অন্যান্য ব্যাংকও এখানে উপস্থিতি রয়েছে।
এলা কনলি
এলা কনলি (জন্ম ১৩ জুলাই ২০০০) একজন অস্ট্রেলীয় স্প্রিন্টার। তিনি ২০১৭ বিশ্ব অ্যাথলেটিক্স চ্যাম্পিয়নশিপে মহিলাদের ৪ × ৪০০ মিটার রিলেতে প্রতিদ্বন্দ্বিতা করেছিলেন।
কোহগিলুইয়ে ও বুইয়ার আহমাদ প্রদেশ
কোহকিলুয়েহ ও বুইয়ার আহমাদ প্রদেশ (ফার্সি: کهگیلویه و بویراحمد) ইরানের ৩০টি প্রদেশের একটি। এটি দেশটির দক্ষিণ-পশ্চিম অংশে অবস্থিত। এর প্রাদেশিক রাজধানী ইয়াসুজ। প্রদেশটির আয়তন ১৫, ৫৬৩ বর্গকিমি এবং ১৯৯৬ সালে এখানে প্রায় সাড়ে ৫ লক্ষ লোকের বাস ছিল।
নোয়াগাঁও ইউনিয়ন
নোয়াগাঁও ইউনিয়ন নামে বাংলাদেশে মোট ৩টি ইউনিয়ন রয়েছে। যথা:
বানওয়ারী লাল কাঁচল
শ্রী বানওয়ারী লাল কাঁচল সমাজবাদী পার্টির একজন রাজনীতিবিদ। তিনি ভারতের সংসদ সদস্য হিসাবে রাজ্যসভায় উত্তর প্রদেশের প্রতিনিধিত্ব করছেন। তিনি ২০০৯-২০১২ মেয়াদে নির্বাচিত হয়েছিলেন, ২০০৯ সালে বিএসপিতে যোগদানের পরে তিনি নির্বাচিত হয়েছিলেন।
দিয়োনিসিয়ুস থ্রাক্স
দিয়োনিসিয়ুস থ্রাক্স (গ্রিক: Διονύσιος ὁ Θρᾷξ) (খ্রিস্টপূর্ব ১৭০‑খ্রিস্টপূর্ব ৯০) একজন হেলেনীয় ব্যাকরণবিদ যিনি আলেকজান্দ্রিয়া ও রোড্‌সে বাস করতেন বলে ধারণা করা হয়।
থ্রাক্স ব্যাকরণকে লেখক ও কবিদের ব্যবহৃত ভাষার বাস্তব জ্ঞান হিসেবে অভিহিত করেন। ধারণা করা হয় সনাতনী গ্রিকে রচিত হোমারীয় কাব্য ও অন্যান্য রচনা সাধারণ গ্রিক লোকদের শেখানোর জন্যই এ ব্যাকরণ রচিত হয়েছিল।
মাকাও টাওয়ার
মাকাও টাওয়ার কনভেনশন ও বিনোদন কেন্দ্র (Centro de Convenções e Entretenimento da Torre de Macau) নামেও পরিচিত, ম্যাকাও টাওয়ার, ম্যাকাও, চীনে অবস্থিত একটি মিনার। মিনারটি ভূপৃষ্ঠ থেকে ৩৩৮ মিটার(১,১০৯ ফুট) উঁচু। এটিতে রেস্তোরাঁ, থিয়েটার, শপিং মল এবং স্কাইওয়াক এক্স, বহিপরিধি ঘিরে একটি রোমাঞ্চকর পদব্রজে সফরসহ সামগ্রিক দৃশ্যযুক্ত পর্যবেক্ষণ ডেক আছে।  এখান থেকে ম্যাকাওয়ের সেরা দৃশ্য উপলব্ধ এবং সাম্প্রতিক বছরগুলিতে এটি বিভিন্ন দুঃসাহসিক কার্যক্রমের জন্য ব্যবহৃত হয়েছে। ম্যাকাও টাওয়ারের এর বাইরের রিম থেকে ২৩৩ মিটার উচ্চতায় এ জে  হাকেট দ্বারা স্কাই জাম্প ও বাঞ্জী জাম্প, বিশ্বের সর্বোচ্চ বাণিজ্যিক স্কাই জাম্প  (২৩৩ মিটার) এবং  ২৫২ মিটার উচ্চতার  সর্বোচ্চ বাণিজ্যিক ডিসেলেটর অবতরন সুবিধাসম্পন্ন, ভেগাস 'স্ট্রাটস্ফিয়ার স্কাই জাম্পের পরে  বিশ্বের দ্বিতীয়  বাণিজ্যিক ডিসেলেটর অবতরন সুবিধাসম্পন্ন মান্যতা প্রাপ্ত মলার আর্কিটেক্টের আর্কিটেকচার ফার্ম  দ্বারা এই টাওয়ার নির্মিত হয়েছিল।
এই মিনারটি বিশ্বের বিখ্যাত মিনারগুলির বিশ্ব ফেডারেশনের সদস্য। পর্যবেক্ষণ এবং বিনোদনের জন্য ব্যবহৃত ছাড়াও, মিনারটি টেলিযোগাযোগ এবং সম্প্রচারের জন্য ব্যবহার করা হয়।গ্র্যান্ড লিসবোয়া হোটেলটি ম্যাকাউ স্কাইন্যাইনের সবচেয়ে স্বীকৃত স্থান।
ইতিহাস
বাম|থাম্ব|267x267পিক্সেল|ম্য্যকাও টাওয়ার অকল্যান্ডের একটি ভ্রমণে, হংকং ক্যাসিনো কোটিপতি স্ট্যানলি হো হং-সান অকল্যান্ডের আকাশ মিনার দেখে এতটাই প্রভাবিত ছিলেন যে তিনি মাকাওতে একই ধরনের একটি নির্মাণের জন্য চিন্তা করেছিলেন।টাওয়ারটি নিউজিল্যান্ডের প্রকৌশল সংস্থা বেকা গ্রুপ এবং গর্ডন মোলার অফ মোলার আর্কিটেক্ট ফর   সসিয়াদেড ডি টেরিসমো ই ডিভারসিস ডি ম্যাকাও  দ্বারা পরিকল্পিত।মিনারটির নির্মাণ কাজ ১৯৯৮ সালে শুরু হয়েছিল এবং টাওয়ারটি আনুষ্ঠানিকভাবে ১৯ ডিসেম্বর, ২০০১ তারিখে খোলা হয়েছিল।
প্রকল্প দল
প্রকল্প স্থপতি: লেস দিক্সত্রা থাম্ব|267x267পিক্সেল|ম্যাকাউ টাওয়ার এন্টারটেনমেন্ট অ্যান্ড কনভেনশন সেন্টারের বেশ কয়েকটি দোকান এবং একটি চলচ্চিত্র প্রেক্ষাগৃহ রয়েছে।
ঘটনাবলী
২০০৬ সালের ১৭ই ডিসেম্বর, সমসাময়িক বাঙ্গি জাম্পিংয়ের জনক এ জে হাকেট এবং জনপ্রিয় শিল্পী এডিসন চেন ম্যাকু টাওয়ারে দুটি গিনেস ওয়ার্ল্ড রেকর্ডস ভাঙেন। এ জে হাকেট, আইফেল টাওয়ার থেকে ১৯৮৭ সালে অর্জন করা "একটি বিল্ডিং থেকে সর্বোচ্চ বাঞ্জি জাম্প" তার নিজের গিনেস বিশ্ব রেকর্ড ভেঙে নতুন রেকর্ড গড়েন।এডিসন চেন "বিশ্বের সর্বোচ্চ বাঞ্জি জাম্প সুবিধা"র জন্য নিলামে উদ্বোধনী লাফে ম্যাকাও টাওয়ারের প্রতিনিধিত্ব করেন।
সুবিধা
ম্যাকু টাওয়ার কনভেনশন অ্যান্ড এন্টারটেনমেন্ট সেন্টার এবং ম্যাকাউ টাওয়ার এক সাথে সংযুক্ত, একটি সংযুক্ত ফ্লোর হিসাবে বেসমেন্ট। মোট পাঁচটি ভূগর্ভস্থ বেসমেন্টের সাথে ম্যাকাউ টাওয়ার কনভেনশন এবং প্রদর্শনী কেন্দ্র। 4 তম তল কফি ক্যাফে "4 এ ক্যাফে" ， আর ৫০০ আসনের থিয়েটার, শিল্প পারফরমেন্স এবং চলচ্চিত্র প্রদর্শণের জন্য ব্যবহার করা যেতে পারে ；উপরন্তু, এই ফ্লোরে, আটটি রুম, "গ্রেট হল" যা সম্মেলন এবং ভোজন এবং অন্যান্য কাজের জন্য ১৮০০ মানুষ আসতে পারে, বিশেষ একটি খোলা-এয়ার প্ল্যাটফর্ম, ককটেল দল ও সমাবেশের জন্য ঘর. তৃতীয় তলায়, একটি "চীনা" ঐতিহ্যবাহী হুয়ানাইং রন্ধনপ্রণালী সমন্বিত "নুনু মিংজু" চীনা রেস্তোরাঁ রয়েছে। ভোকেশনাল ব্যবহারের জন্য এর মোট এলাকার সাথে "囍 ব্যানার হল" নামক আরেকটি আটটি রুম থাকবে। একটি মাল্টি উদ্দেশ্য ভবন প্রদর্শনী হল, প্রায় ১০০ বুথ ধরানো যায়  বা অন্য কাজে সুষ্ঠু ও প্রদর্শনীর জন্য ব্যবহার করা যেতে পারে। আউটডোর এছাড়াও লোটাস প্লাজা এবং বহিরঙ্গন স্কোয়ার আছে, যেখানে ১০০০ মানুষ এবং ককটেল দল এবং অন্যান্য উদ্দেশ্যে মিলিত হতে পারে। ；বহিরাগত প্লাজার মধ্যে রয়েছে মোটরসাইকেলে ভ্রমণ ও জলদস্যু জাহাজ ।বেসমেন্টের তলদেশে ওয়াং স্লট বিনোদন কেন্দ্র, প্রদর্শনী হল এবং খুচরা দোকান রয়েছে।
কোর্দেস্তন প্রদেশ (ইরান)
কোর্দেস্তন (ফার্সি: استان کردستان; কুর্দি ভাষায়: پارێزگه ی کوردستان) ইরানের ৩০টি প্রদেশের একটি। এটি ইরানের পশ্চিম প্রান্তে ইরাকের সাথে সীমান্তে অবস্থিত। সানান্দাজ কোর্দেস্তন প্রদেশের রাজধানী শহর। পার্বত্য এই অঞ্চলটিতে প্রায় ১৪ লক্ষ লোকের বাস।
কৈলাশ পাটি
কৈলাশ পাটি ভারতীয় জাতীয় কংগ্রেস (ইন্দিরা) পার্টির একজন রাজনীতিবিদ। তিনি ১৯৮০ ভারতের সাধারণ নির্বাচনে মোহনলালগঞ্জ লোকসভা কেন্দ্র থেকে জিতেছিলেন।
ভার্না বার্নার্ড
ভার্না বার্নার্ড (জন্ম ১৯ আগস্ট ১৯৫৬) একজন অস্ট্রেলীয় স্প্রিন্টার। তিনি ১৯৭৬ গ্রীষ্মকালীন অলিম্পিকে মহিলাদের ৪০০ মিটারে প্রতিদ্বন্দ্বিতা করেছিলেন।
পারমা কালচো ১৯১৩
পারমা কালচো ১৯১৩ (সাধারণত পারমা কালচো অথবা শুধুমাত্র পারমা নামে পরিচিত) হচ্ছে পারমা ভিত্তিক একটি ইতালীয় পেশাদার ফুটবল ক্লাব। এই ক্লাবটি বর্তমানে ইতালির শীর্ষ স্তরের ফুটবল লীগ সেরিয়ে আ-এ খেলে। এই ক্লাবটি ১৯১৩ সালের ১৬ই ডিসেম্বর তারিখে প্রতিষ্ঠিত হয়েছে। পারমা কালচো তাদের সকল হোম ম্যাচ পারমার স্তাদিও এন্নিও তারদিনিতে খেলে থাকে; যার ধারণক্ষমতা হচ্ছে ২২,৩৫৯। বর্তমানে এই ক্লাবের ম্যানেজারের দায়িত্ব পালন করছেন ফাবিও লিভেরানি এবং সভাপতির দায়িত্ব পালন করছেন কাইল ক্রাউস। পর্তুগিজ মধ্যমাঠের খেলোয়াড় ব্রুনো আলভেস এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, পারমা কালচো এপর্যন্ত ৪টি শিরোপা জয়লাভ করেছে; যার মধ্যে ৩টি কোপ্পা ইতালিয়া এবং ১টি সুপারকোপ্পা ইতালিয়ানা শিরোপা রয়েছে। এছাড়াও ক্লাবটি ১টি সেকোন্দা দিভিজিওনে, ৪টি সেরিয়ে চি, ২টি সেরিয়ে দি এবং ১টি কোপ্পা দেল্লে আল্পি শিরোপা জয়লাভ করেছে। অন্যদিকে ইউরোপীয় এবং আন্তর্জাতিক প্রতিযোগিতায়, এপর্যন্ত ৪টি শিরোপা জয়লাভ করেছে; যার মধ্যে ২টি উয়েফা কাপ, ১টি উয়েফা কাপ উইনার্স কাপ এবং ১টি উয়েফা সুপার কাপ শিরোপা রয়েছে।
কিজ কু
বর্ণনা
যুবক অশ্বারোহী স্টার্ট লাইনে তার ঘোড়া নিয়ে প্রস্তুত থাকে। অপরদিকে যুবতী ঘোড় সওয়ারী যুবকের পেছনে নির্দিষ্ট দুরত্বে অবস্থান করেন। তিনি তার ঘোড়া ছুটিয়ে সামনে এগিয়ে আসেন। যখন যুবতী যুবককে অতিক্রম করতে শুরু করে তখন যুবক তার ঘোড়া ছোটায়। সামান্য আগুপিছু অবস্থায় দুজন সমাপ্তি রেখার দিকে ঘোড়া ছোটায়। যদি যুবক সমাপ্তি রেখায় পৌছানোর আগেই যুবতীকে ধরে ফেলে তবে যুবক জয়ী হবে এবং যুবতীকে চুমু খাবে। অন্যদিকে যুবতী যদি ফিনিশিং লাইনে আগে পৌছে যায় তবে পেছনে ফিরে যুবককে শুরুর রেখার দিকে তাড়িয়ে নিয়ে যাবে। নাগালের মধ্যে পেলে সে হাতের চাবুক দিয়ে যুবককে আঘাত করতে পারবে। এর ফলে যুবতী বিজয়ী হবে।
মার্গারেট বারভিল
মার্গারেট অ্যান বারভিল (২ অক্টোবর ১৯৪১ - ২৮ ফেব্রুয়ারি ২০০৯ ) একজন ক্রীড়াবিদ ছিলেন যিনি ওয়েস্টার্ন অস্ট্রেলিয়ার পার্থ শহরের পেরি লেক স্টেডিয়ামে দুইবার বিশ্ব ২২০ গজ (২০১.১৭ মিটার) দৌড়ে রেকর্ড গড়েছিলেন।
প্রথমটি ছিল ১২ জানুয়ারী ১৯৬৩-এ অস্ট্রেলীয় জাতীয় অ্যাথলেটিক্স চ্যাম্পিয়নশিপে ২৩.২ সেকেন্ড সময় এবং দ্বিতীয়টি ২২.৯ সেকেন্ডে ২২ ফেব্রুয়ারি ১৯৬৪-এ ওয়েস্টার্ন অস্ট্রেলিয়ান অ্যাথলেটিক্স শিরোপা জয়ের সময় করেছিলেন। ১৯৬৭ সালে তিনি অলিম্পিক হোপফুল স্কালার ইয়ান এডওয়ার্ডসকে বিয়ে করেন।
উনবিংশ শতাব্দী
১৯শ শতাব্দী গ্রেগরীয় পঞ্জিকা অনুসারে ১৮০১ থেকে ১৯০০ সাল পর্যন্ত সময়কাল।
এই শতাব্দীতে স্পেনীয়, পর্তুগিজ ও উসমান সাম্রাজ্যের পতন শুরু হয় এবং পবিত্র রোম সাম্রাজ্য ও মোঘল সাম্রাজ্যের পতন সম্পূর্ণ হয়।
নেপোলিয়নীয় যুদ্ধসমূহশেষে ব্রিটিশ সাম্রাজ্য বিশ্বের নেতৃত্বে আবির্ভূত হয়। বিশ্বের এক চতুর্থাংশ জনগণ ও এক-ত্রৃতীয়াংশ ভূখণ্ড এ সাম্রাজ্যের অধীনস্থ ছিল।
সারা বিশ্বে দাসবৃত্তি ব্যাপকভাবে হ্রাস পায়। বিদ্যুৎ, স্টিল ও পেট্রোলিয়ামের ব্যবহার বাড়ে ও একটি দ্বিতীয় শিল্পবিপ্লব ঘটে যার ফলশ্রুতিতে জার্মানি, জাপান ও মার্কিন যুক্তরাষ্ট্র বিশ্বশক্তি হিসেবে আবির্ভূত হয় এবং এরা নিজ নিজ সাম্রাজ্য বিস্তারে ব্যস্ত হয়ে পড়ে। অন্যদিকে, রাশিয়া ও চীন অন্যান্য বিশ্বশক্তির সাথে প্রতিযোগিতায় পিছিয়ে পড়ে, ফলে এ সাম্রাজ্যগুলোতে সামাজিক নৈরাজ্য বেড়ে যায়।
ভগিনী গার্গী
ভগিনী গার্গী (১৯১১ – ২০০৪) ছিলেন একজন বিশিষ্ট বিবেকানন্দ-গবেষক। তার পূর্বাশ্রমের নাম মেরি লুই বার্ক। ছয় খণ্ডে রচিত স্বামী বিবেকানন্দ ইন দ্য ওয়েস্ট: নিউ ডিসকভারিজ গ্রন্থের জন্য তিনি ভারত তথা বেদান্ত-বিশেষজ্ঞ মহলে সুপরিচিত।
১৯৪৮ সালে উত্তর ক্যালিফোর্নিয়ার সান ফ্রান্সিসকো শহরে অবস্থিত বেদান্ত সোসাইটির তদনীন্তন মঠাধ্যক্ষ স্বামী অশোকানন্দ বার্ককে রামকৃষ্ণ-বিবেকানন্দ আন্দোলন সম্পর্কে অবহিত করেন। ১৯৭৪ সালে ভারতে এসে রামকৃষ্ণ সংঘে দীক্ষা গ্রহণ করেন বার্ক। তার মেধা ও গবেষণাকর্মের স্বীকৃতিস্বরূপ বেদজ্ঞ পণ্ডিত গার্গীর নামানুসারে ব্রাহ্মচর্য জীবনের নামকরণ হয় ভগিনী গার্গী। ১৯৮৩ সালে রামকৃষ্ণ মিশন তার বিবেকানন্দ-সংক্রান্ত গবেষণার স্বীকৃতিস্বরূপ তার হাতে প্রথম বিবেকানন্দ পুরস্কার তুলে দেন। পরে তিনি সন্ন্যাস গ্রহণ করে প্রব্রাজিকা প্রজ্ঞাপ্রাণা নামে পরিচিত হন।
২০২০-এর নাগর্নো-কারাবাখ যুদ্ধ
২০২০ সালের নাগর্নো-কারাবাখ যুদ্ধ ছিলো নাগর্নো-কারাবাখয় আজারবাইজানিয় এবং আর্মেনিয় সশস্ত্র বাহিনীর মধ্যে সংগঠিত সশস্ত্র সংঘাত, যা অমীমাংসিত নাগর্নো-কারাবাখ দ্বন্দ্বের সর্বশেষ ঘটনা। ২০২০ সালের ২৭ সেপ্টেম্বর সকালে নাগর্নো-কারাবাখ যোগাযোগ রেখায় সংঘর্ষ শুরু হয়। উভয় পক্ষই সামরিক ও বেসামরিক হতাহতের খবর দিয়েছে। সংঘর্ষের জবাবে আর্মেনিয়া ও স্ব-ঘোষিত আর্টসখ প্রজাতন্ত্র সামরিক আইন ও সম্পূর্ণ সংহতি প্রবর্তন করে, যদিও আজারবাইজান সামরিক আইন ও একটি কারফিউ প্রবর্তন করে, সাথে বিলায়েত আইভাজভ কমান্ড্যান্ট ছিলেন। ২৮ সেপ্টেম্বর আজারবাইজানে আংশিক সংহতি ঘোষণা করা হয় এবং ৯ নভেম্বর যুদ্ধ বিরতি চুক্তি স্বাক্ষরিত হয়।
পটভূমি
আর্মেনিয়-সংখ্যাগরিষ্ঠ নাগর্নো-কারাবাখ হল আজারবাইজানের একটি আন্তর্জাতিকভাবে স্বীকৃত অঞ্চল, যা বর্তমানে স্ব-ঘোষিত আর্টসখ প্রজাতন্ত্রের অধীনে, এই বিরোধের জের ধরে এই সংঘাত শুরু হয়।  ১৯৯৪ সালে নাগর্নো-কারাবাখ যুদ্ধ যুদ্ধবিরতি দিয়ে শেষ হয়, আর্মেনিয়া আশেপাশের আঘাদাম, জাবরাইল, ফুজুলি, কালবাজার, গুবাডলি, লাচিন ও আজারবাইজানের জাঙ্গিলান  জেলাগুলিড় পাশাপাশি নাগর্নো-কারাবাখ অঞ্চল নিয়ন্ত্রণ করে।
২৭ সেপ্টেম্বর
আর্টসখ প্রজাতন্ত্রের রাষ্ট্রপতির প্রেস সচিব বাহরাম পোঘোসায়ানের মতে সকাল ৮ টা ৫০ মিনিটে আজারবাইজান সশস্ত্র বাহিনী রাজধানী স্টেপানকোর্ট সহ বেসামরিক বসতিগুলিতে আর্টিলারি ও বিমান হামলা শুরু করলে শত্রুতা শুরু হয়। কর্তৃপক্ষ জনগণকে বোমার আশ্রয়কেন্দ্রগুলির আচ্ছাদনগুলিতে আশ্রয় নিতে অনুরোধ করে।
আজারবাইজানিয় পক্ষ জানিয়েছে যে স্থানীয় সময় সন্ধ্যা ৬:০০ টার দিকে আর্মেনিয় সশস্ত্র বাহিনী পুরো ফ্রন্টলাইন এবং ফ্রন্টলাইনে অবস্থিত আজারবাইজানিয় জনবসতিগুলির সাথে আজারবাইজান সেনাবাহিনীর বিভিন্ন অবস্থানে বিভিন্ন ক্যালিবারের বৃহত-ক্যালিবার অস্ত্র, মর্টার ও আর্টিলারি মাউন্ট থেকে অনবরত গোলাবর্ষণ শুরু করে। আজারবাইজান বলে যে আর্মেনিয় পক্ষ আক্রমণ করেছে এবং প্রতিক্রিয়ায় আজারবাইজান একটি পাল্টা আক্রমণ শুরু করে। ৪ আজারবাইজানের রাষ্ট্রপতি ইলহাম আলিয়েভের সিনিয়র উপদেষ্টা হিকমেট হাজীয়েভ আর্মেনিয়ান বাহিনীকে ফ্রন্টলাইনে "ইচ্ছাকৃত এবং লক্ষ্যবস্তু" আক্রমণ চালানোর জন্য অভিযুক্ত করে।
আর্মেনিয়া
আর্মেনিয়ার প্রধানমন্ত্রী নিকোল প্যাসিনিয়ান ২৭ সেপ্টেম্বর আজারবাইজানীয় কর্তৃপক্ষকে বৃহত্তর উস্কানির অভিযোগ করেন। প্রধানমন্ত্রী বলেছিলেন যে "সাম্প্রতিক আজারবাইজান নেতৃত্বের আক্রমণাত্মক বক্তব্য, তুরস্কের সাথে বৃহত আকারের যৌথ সামরিক মহড়া, পাশাপাশি পর্যবেক্ষণের জন্য ওএসসিইয়ের প্রস্তাব প্রত্যাখ্যান স্পষ্টভাবে ইঙ্গিত দেয় যে এই আগ্রাসন পূর্বপরিকল্পিত ছিল এবং এই অঞ্চলে শান্তি ও সুরক্ষার বিরুদ্ধে একটি বৃহত আকারে উস্কানি দেয়। "
আর্মেনিয়া প্রজাতন্ত্রের পররাষ্ট্র মন্ত্রণালয় ২৮ সেপ্টেম্বর একটি বিবৃতি জারি করে দাবি করে যে " আর্টসখের মানুষ তুর্কি-আজারবাইজান জোটের সাথে যুদ্ধ করছে"। রাশিয়ায় আর্মেনিয়ার রাষ্ট্রদূত বর্ধন তোগানিয়ান এই বিষয়টি অস্বীকার করেননি যে আর্মেনিয়া নতুন অস্ত্র সরবরাহের জন্য রাশিয়ায় ফিরে যেতে পারেন।
পশীনিয়ান ২৯ সেপ্টেম্বর বলেছিলেন যে "তুরস্কের সক্রিয় উৎসাহ, রাজনৈতিক ও সামরিক সহায়তায় আজারবাইজান আর্মেনিয়ার ভূখণ্ডে যুদ্ধবিগ্রহের ভূগোলকে প্রসারিত করেছে।"
আজারবাইজান
২৬ সেপ্টেম্বর, আজারবাইজানীয় প্রতিরক্ষা মন্ত্রকের মতে, আক্রমণাত্মক পূর্বের একদিন আগে আর্মেনিয় সামরিক বাহিনী ফ্রন্ট লাইনের পাশে বিভিন্ন দিক থেকে লার্জ ক্যালিবার মেশিনগান ও স্নিপার রাইফেল থেকে গুলি চালিয়ে ৪৮ বার যুদ্ধবিরতি লঙ্ঘন করে। আজারবাইজান জানিয়েছে যে আর্মেনিয় পক্ষগুলি প্রথমে আক্রমণ করে এবং আজারবাইজানীয় বাহিনী তারপরে পাল্টা আক্রমণ শুরু করে।
২৭ সেপ্টেম্বর, আজারবাইজানের রাষ্ট্রপতির সিনিয়র উপদেষ্টা হিকমেট হাজীয়েভ ফ্রণ্ট লাইনে "ইচ্ছাকৃত" আক্রমণ চালানোর জন্য এবং "আন্তর্জাতিক মানবিক আইনের চূড়ান্ত লঙ্ঘন" করে "ইচ্ছাকৃতভাবে আবাসিক অঞ্চল ও বেসামরিক নাগরিকদের লক্ষ্যবস্তু করে" আক্রমণ চালানোর জন্য আর্মেনিয় বাহিনীকে অভিযুক্ত করেন এটি।
২৮ সেপ্টেম্বর হাজীয়েভ বলেছিলেন যে "আর্মেনিয়ার অনুসরণ করা নীতি আলোচনার প্রক্রিয়া ধ্বংসের দিকে নিয়ে গেছে। এটি আজারবাইজানের বিরুদ্ধে আগ্রাসনের আরেকটি কাজ হিসাবে মূল্যায়ন করা হয়।" তিনি আরও যোগ করেছেন যে "যুদ্ধ শুরু হয়েছে আজারবাইজানের বিরুদ্ধে। আজারবাইজানের জনগণ এইরকম কঠিন সময়ে একত্রিত হয়েছে। এটি আজারবাইজানের জনগণের মহান দেশপ্রেমের যুদ্ধ। "
তথ্যসূত্র
<references group="lower-alpha"/>
কুয়েত–বাংলাদেশ সম্পর্ক
বাংলাদেশ-কুয়েত সম্পর্ক বাংলাদেশ ও কুয়েতের দ্বিপক্ষীয় সম্পর্কের কথা উল্লেখ করে।
ইতিহাস
কুয়েতের আমির কুয়েত সাবাহ আল-সালিম আল-সাবাহ ১৯৭৪ সালে বাংলাদেশ সফর করেছিলেন। কুয়েতে বাংলাদেশের আবাসিক দূতাবাস রয়েছে। ১৯৯১ সালে ইরাক কুয়েত আক্রমণ করার পরে, সৌদি আরবকে রক্ষার জন্য বাংলাদেশ জাতিসংঘের নেতৃত্বে পরিচালিত অপারেশন ডেজার্ট শিল্ডের জন্য সৈন্য প্রেরণ করেছিল। আন্তর্জাতিক জোটের অংশ হিসাবে বাংলাদেশও প্রথম উপসাগরীয় যুদ্ধে লড়াই করেছিল। যুদ্ধের পরে এবং মাইন ক্লিয়ারিং অপারেশনে বাংলাদেশ সেনাবাহিনী ৫৯ জন সৈন্যকে হারিয়েছিল। ২০১৬ সালের মধ্যে, "অপারেশন পুনর্গঠন কুয়েত " এর অধীনে উপসাগরীয় যুদ্ধে ইরাক বাহিনীর রেখে যাওয়া ল্যান্ড মাইন পরিষ্কার করতে ৭২৮ জন বাংলাদেশী সেনা মারা গিয়েছেন এবং আরও ১৫২ জন আহত হয়েছিল। ২০১৬ সালের মার্চে এ উভয় দেশ প্রতিটি দেশের কূটনৈতিক পাসপোর্টধারীদের প্রবেশ ভিসা ছাড়াই যাতায়াতের অনুমতি দেওয়ার জন্য একটি চুক্তি স্বাক্ষর করেছে। কুয়েতের এনজিও রিভিয়েল অফ ইসলামিক হেরিটেজ সোসাইটি সন্ত্রাসবাদে অর্থায়নের জন্য বাংলাদেশে নিষিদ্ধ হয়েছিল।
অর্থনৈতিক সম্পর্ক
২০০০ সালে কুয়েতে আনুমানিক ২০ লক্ষ অভিবাসী বাংলাদেশী শ্রমিক ছিল। ২০০৮ সালে বাংলাদেশী বেসরকারী নিয়োগ সংস্থাগুলি নিয়োগের ক্ষেত্রে দুর্নীতির অভিযোগে কুয়েত বাংলাদেশী শ্রমিকদের আমদানিতে নিষেধাজ্ঞা জারি করেছিলেন। ২০০৮ সালেরজুলাইয়ে, ২০০০ বাংলাদেশী শ্রমিকরা জীবনযাত্রার পরিস্থিতি এবং স্বল্প মজুরি (যা কুয়েতে মাসে ১৮ কুয়েতি দিনার ছিল) নিয়ে প্রতিবাদ করেছিলেন। বিক্ষোভের জন্য কয়েকজন শ্রমিককে গ্রেপ্তার করা হয়েছিল, তবে কুয়েতের শ্রম মন্ত্রণালয় মজুরি বাড়িয়ে মাসে ১৮ কুয়েতি দিনার দিতে দিতে সম্মত হয়।
২০১৫ সালের ফেব্রুয়ারিতে কুয়েত আবার ৭ বছরের নিষেধাজ্ঞার পরে আবারও বাংলাদেশী শ্রমিকদের প্রবেশের অনুমতি দেয়; কুয়েতে ভারতীয় শ্রমিকদের অভিবাসন নিয়ে ভারত নতুন বিধিনিষেধ আরোপের পরে এটি করা হয়েছিল। ২০১৪ সালের মধ্যে মোট বাংলাদেশী অভিবাসী শ্রমিকের সংখ্যা কমে ১৯০ হাজারে নেমে এসেছিল। ২০১৬ সালের মধ্যে অভিবাসী শ্রমিকের সংখ্যা এসে দাঁড়ায় ২০০ হাজারে। ২০১৬ সালের মে মাসে কুয়েত সরকার বাংলাদেশ সরকারকে বাংলাদেশে একটি তেল শোধনাগার স্থাপনে সহায়তা করতে সম্মত হয়।
নন্দন নিলেকানি
নন্দন মোহনরাও নিলেকানি (জন্ম ২রা জুন ১৯৫৫) হলেন একজন ভারতীয় উদ্যোক্তা। তিনি ইনফোসিসের সহ-প্রতিষ্ঠাতা। তিনি ২০১৭ সালের ২৪শে আগস্ট বোর্ডের সভাপতি আর সেশাসায়ীর স্থলাভিষিক্ত হয়ে অ-নির্বাহী সভাপতি হন। তিনি আধার (ইউনিক আইডেন্টিফিকেশন অথরিটি অফ ইন্ডিয়া বা ইউআইডিএআই)-এর চেয়ারম্যান ছিলেন। ইনফোসিসে সফল কর্মজীবনের পর, তিনি ভারত সরকারের প্রযুক্তি কমিটি, টিএজিইউপি-এর প্রধান হন। তিনি ভারতীয় জাতীয় কংগ্রেসের একজন সদস্য কিন্তু ২০১৯ সালের হিসেব অনুযায়ী রাজনীতিতে সক্রিয় নন।
প্রাথমিক জীবন
নন্দন নিলেকানি ১৯৫৫ সালের ২রা জুন ব্যাঙ্গালোরে জন্মগ্রহণ করেন। তাঁর মা ও বাবা ছিলেন যথাক্রমে দুর্গা এবং মোহন রাও নিলেকানি। তাঁরা কর্ণাটকের শিরসি র কোঙ্কনি ব্রাহ্মণ। তাঁর বাবা মহীশূর এবং মিনার্ভা মিলসের একজন জেনারেল ম্যানেজার হিসেবে কাজ করতেন। তিনি ফ্যাবিয়ান সমাজবাদের আদর্শে বিশ্বাস করতেন যা নীলেকানির শৈশব-কৈশোরকে প্রভাবিত করেছিল। নীলেকানির বড় ভাই বিজয় মার্কিন যুক্তরাষ্ট্রের নিউক্লিয়ার এনার্জি ইনস্টিটিউটে কাজ করেন।
নিলেকানি বিদ্যালয় শিক্ষা করেছিলেন ধারওয়াড়ের বিশপ কটন বয়েজ স্কুল এবং সেন্ট জোসেফ হাই স্কুল থেকে। এরপর তিনি ধারওয়াড়ে র কর্ণাটক পিইউ কলেজ অধ্যয়ন করেন এবং ইন্ডিয়ান ইনস্টিটিউট অফ টেকনোলজি বোম্বে থেকে ইলেক্ট্রিক্যাল ইঞ্জিনিয়ারিংয়ে স্নাতক ডিগ্রি লাভ করেন।
তথ্য প্রযুক্তি
১৯৭৮ সালে তিনি মুম্বাই-ভিত্তিক পাটনি কম্পিউটার সিস্টেমে নিজের কর্মজীবন শুরু করেন, যেখানে এন আর নারায়ণ মূর্তির সঙ্গে তাঁর সাক্ষাৎ হয়েছিল। ১৯৮১ সালে, নিলেকানি, মূর্তি এবং অন্য পাঁচজন তাদের নিজস্ব কোম্পানি ইনফোসিস শুরু করতে পাটনি ছেড়ে দেন। নিলেকানি ২০০২ সালের মার্চ মাসে ইনফোসিসের প্রধান নির্বাহী কর্মকর্তা হন এবং ২০০৭ সালের এপ্রিল পর্যন্ত কোম্পানির এই দায়িত্ব পালন করেন। এরপর তাঁর সহকর্মী কৃষ গোপালকৃষ্ণনের তাঁর স্থলাভিষিক্ত হন এবং তিনি পরিচালনা পর্ষদের কো-চেয়ারম্যান হন। ২০০২ সালে সিইও হিসাবে নেতৃত্ব গ্রহণের আগে, নিলেকানি ম্যানেজিং ডিরেক্টর, প্রেসিডেন্ট এবং চিফ অপারেটিং অফিসার সহ বিভিন্ন পদে অধিষ্ঠিত ছিলেন। তিনি ২০০২ সালের মার্চ থেকে ২০০৭ সালের এপ্রিল পর্যন্ত এর সিইও হিসাবে দায়িত্ব পালন করেন। সিইও হিসাবে তাঁর পাঁচ বছরের মেয়াদে, ইনফোসিসের রাজস্ব ছয়গুণ বেড়ে $৩ বিলিয়ন হয়ে গিয়েছিল।
২০১৭ সালে, প্রধান নির্বাহী কর্মকর্তা বিশাল সিক্কা পদ থেকে সরে দাঁড়ানোর পর তিনি ইনফোসিসে ফিরে আসেন। ফিরে আসার পর তিনি তাঁর মূল কেন্দ্র ক্যালিফোর্নিয়া থেকে বেঙ্গালুরু সদর দফতরে পরিবর্তন করেন।
আমলাতন্ত্র
নিলেকানি ২০০৯ সালের জুলাই মাসে ইনফোসিস ত্যাগ করেন আধার কেন্দ্রের সভাপতি হিসেবে কাজ করার জন্য। এটি একটি ক্যাবিনেট-মর্যাদার পদ, এটি তিনি প্রধানমন্ত্রী ড. মনমোহন সিংয়ের আমন্ত্রণে গ্রহণ করেছিলেন। ইউআইডিএআই-এর সভাপতি হিসাবে তিনি ভারতে বহুমুখী জাতীয় পরিচয়পত্র, বা অনন্য পরিচয়পত্র (ইউআইডি কার্ড) প্রকল্প বাস্তবায়ন করেছিলেন। এই উদ্যোগের লক্ষ্য ভারতের সমস্ত বাসিন্দাদের জন্য একটি অনন্য শনাক্তকরণ নম্বর প্রদান করা। এটির প্রাথমিক উদ্দেশ্য একে কল্যাণ পরিষেবার দক্ষ সরবরাহের ভিত্তি হিসাবে ব্যবহার করা হবে। শনাক্তকরণ পদ্ধতিটি হবে বায়োমেট্রিক, এবং ভারতের সমগ্র জনসংখ্যার এই সরকারী তথ্যশালা তৈরিকে "গ্রহের বৃহত্তম সামাজিক প্রকল্প" বলা হয়েছে।
নিলেকানি দ্য ডেইলি শো-তে জন স্টুয়ার্টের সাথে তাঁর ইমাজিনিং ইন্ডিয়া: দ্য আইডিয়া অফ আ রিনিউড নেশন বইটির প্রচারের জন্য উপস্থিত হয়েছেন এবং ভারতের ভবিষ্যতের জন্য তাঁর ধারনা নিয়ে ২০০৯ সালে একটি টেড সম্মেলনে বক্তৃতা করেছেন।
রাজনীতি
নিলেকানি ২০১৪ সালের মার্চ মাসে ভারতীয় জাতীয় কংগ্রেসে যোগদান করেন এবং ২০১৪ সালের লোকসভা নির্বাচনে বেঙ্গালুরু দক্ষিণ নির্বাচনী এলাকা থেকে প্রতিদ্বন্দ্বিতা করেন। সেখানে তিনি বিজেপি প্রার্থী অনন্ত কুমারের কাছে ২২৮,৫৭৫ ভোটে হেরে যান।
সাধারণ নির্বাচন ২০১৪
সংবাদ প্রতিবেদন অনুসারে, তিনি ২০১৪ সালের লোকসভা নির্বাচনে সবচেয়ে ধনী প্রার্থী ছিলেন। নির্বাচন কমিশনের কাছে দাখিল করা হলফনামায় তাঁর সম্পদ হলো ৭,৭১০ কোটি টাকা।
একস্টেপ
নিলেকানি একস্টেপের সভাপতি। এটি একটি অলাভজনক সাক্ষরতা এবং সংখ্যাতাত্ত্বিক মঞ্চ। $১০ মিলিয়ন (প্রায় ৬৫ কোটি টাকা) প্রাথমিক প্রতিশ্রুতি দিয়ে নীলেকানি এবং আরও কিছু মানুষ এটি তৈরি করেছেন। শিশুদের 'শেখার সমস্যা'র সমাধান করার জন্য একস্টেপ একটি প্রযুক্তি-নেতৃত্বাধীন মঞ্চ তৈরি করেছে। গুগল প্লে স্টোরে উপস্থাপিত করা গেমিং অ্যাপ ব্যবহার করে তারা এটি করে।
এনসিএইআর
নিলেকানি নতুন দিল্লি-ভিত্তিক ন্যাশনাল কাউন্সিল অফ অ্যাপ্লায়েড ইকোনমিক রিসার্চ (এনসিএইআর) এর পরিচালনা পর্ষদের সভাপতি, এটি ভারতের বৃহত্তম এবং প্রাচীনতম অলাভজনক অর্থনৈতিক গবেষণা চিন্তাকেন্দ্র। ১৯৫৬ সালে প্রতিষ্ঠিত এনসিএইআর, সরকার ও শিল্পের জন্য অনুদান-তহবিলযুক্ত স্বাধীন অর্থনৈতিক নীতি গবেষণা এবং অর্থায়িত গবেষণায় সাহায্য করে। এর উদ্দেশ্য অর্থনৈতিক পূর্বাভাস থেকে দারিদ্র্য বিশ্লেষণ পর্যন্ত অর্থনীতির প্রায় সমস্ত শাখা নিয়ে কাজ করা। এনসিএইআর বিশ্বব্যাপী কয়েকটি চিন্তাকেন্দ্র র মধ্যে রয়েছে যারা পরিবার, উদ্যোগ, ভোক্তা এবং ব্যক্তিদের থেকে জাতীয় ভিত্তিতে বৈজ্ঞানিক ভাবে প্রাথমিক সমীক্ষার তথ্য সংগ্রহ করে। এনসিএইআর-এর অর্থনৈতিক এবং সামাজিক তথ্যগুলি ভারতে গবেষণা এবং বিশ্লেষণের জন্য ব্যাপকভাবে ব্যবহৃত হয়।
বিনিয়োগ
নিলেকানি একজন ধারাবাহিক বিনিয়োগকারীও বটে এবং তিনি এখন পর্যন্ত প্রায় ১২টি নবগঠিত কোম্পানিতে বিনিয়োগ করেছেন যার মধ্যে রয়েছে: শপএক্স, জুগারনট, মাবল নেটওয়ার্ক, ফোর্টিগো, পি২এসএমই, রেলযাত্রী, অ্যাক্সিয়ম কনসাল্টিং, সিস্টেম্যান্টিক্স ইণ্ডিয়া, সেডেম্যাক মেকাট্রনিক্স, দিশা মেডিকেল সার্ভিসেস, ট্র্যাক্সন, লেটসভেঞ্চার এবং ট্রাভেল ট্র্যাঙ্গেল।
দাতব্য
২০১৭ সালে নিলেকানি এবং তাঁর স্ত্রী রোহিনী তাঁদের সম্পদের ৫০ শতাংশ গিভিং প্লেজে দান করার সিদ্ধান্ত নিয়েছিলেন, এটি বিল গেটস দ্বারা সংগঠিত একটি আন্দোলন। এই আন্দোলনে তাঁদের যোগদানের কারণ নিম্নরূপ: "আমরা দেখতে পাচ্ছি যে বেশিরভাগ দেশে বৈষম্য তীব্রভাবে বাড়ছে। আমরা এই আন্তঃসংযুক্ত বিশ্বে তরুণ এবং অস্থিরদের দেখতে পাই, তারা নিজেদের ভবিষ্যত সম্পর্কে অনিশ্চিত, বেশি চায় কিন্তু কম পূর্বানুমান করে।"
বোম্বে র ভারতীয় প্রযুক্তিবিদ্যা প্রতিষ্ঠানের হোস্টেল ক্যাম্পাস পুনর্নির্মাণের জন্যও তিনি অর্থ প্রদান করেছিলেন।
২০০৮ সালে তিনি ইণ্ডিয়ান ইনস্টিটিউট ফর হিউম্যান সেটলমেন্টস প্রতিষ্ঠা করেছিলেন, এর উদ্দেশ্য হলো ভারতের শহরাঞ্চলে বসবাস সমস্যার সমাধানে সহায়তা করা।
লোরেস্তন প্রদেশ
লোরেস্তন ইরানের ৩০টি প্রদেশের একটি। এটি দেশটির পশ্চিমাঞ্চলে জাগ্রোস পর্বতমালাতে অবস্থিত। এখানে ১৭ লক্ষেরও বেশি লোক বাস করে। প্রদেশের রাজধানীর নাম খোর্‌রামাবাদ।
নন্দন নিলেকানি
ব্যক্তিগত জীবন
নীলেকানি বিবাহ করেছেন রোহিনী নিলেকানি (বিবাহপূর্ব সোমান) কে। আইআইটি-তে একটি প্রশ্নোত্তর প্রতিযোগিতায় তাঁদের দেখা হয়েছিল। তাঁদের দুটি সন্তান রয়েছে, নিহার এবং জাহ্নবী। তার দুজনেই ইয়েল বিশ্ববিদ্যালয় থেকে স্নাতক ডিগ্রি অর্জন করেছে। নীলেকানির মাতৃ ভাষা কোঙ্কনি । কোঙ্কনি ছাড়াও, তিনি ইংরেজি, মারাঠি এবং হিন্দির সাথে কন্নড় ভাষাতেও সাবলীলভাবে কথা বলেন। ২০১৮ সালের মার্চ মাসে শেষ হওয়া ত্রৈমাসিক অনুসারে ইনফোসিসে নীলেকানি পরিবারের ২.৩১ শতাংশ শেয়ার রয়েছে। ।
খুলনা নেছারিয়া কামিল মাদ্রাসা
খুলনা নেছারিয়া কামিল মাদ্রাসা বাংলাদেশের খুলনা বিভাগের একটি গুরুত্বপূর্ণ আলিয়া মাদ্রাসা। মাদ্রাসাটি খুলনা শহরের মুজগুন্নি নামক স্থানে অবস্থিত, এটি ১৯৬২ সালে প্রতিষ্ঠা হবার পর, খুলনা বিভাগের মধ্যে শীর্ষস্থানীয় মাদ্রাসায় পরিণত হয়েছে এবং দাখিল -আলিম ফলাফলের দিক থেকে শীর্ষে থাকে। মাদ্রাসাটি বর্তমানে ইসলামি আরবি বিশ্ববিদ্যালয় অধিভুক্ত একটি মাদ্রাসা। মাদ্রাসার বর্তমান অধ্যক্ষের নাম মাওলানা মোঃ আবদুর রহমান।
ইতিহাস
বাগেরহাট জেলার মোড়লগঞ্জ উপজেলার চালিতাবুনিয়া গ্রামের হাফেজ আব্দুল হাকিম আজাদী নামে এক ব্যক্তি এই মাদ্রাসা প্রতিষ্ঠার জন্য খুলনা যশোর মহাসড়কের নিকটে ২৫ শতক জমি দান করেন। এই জমি খুলনা শহরের নিকটেই খুলনা-যশোর মহাসড়কের জোড়াগেট নূরনগর বয়রা নামক এলাকায় অবস্থিত ছিলো, এই জমির উপরই ১৯৬০ সালে হেফজখানা ও এতিমখানা প্রতিষ্ঠা করা হয়। মাদ্রাসার কার্যক্রম বৃদ্ধি পেলে ১৯৬২ সালে খুলনার শিল্প নগরী খালিশপুরের মুজগুন্নি নামক স্থানে আরো এক বিঘা জমি ক্রয় করা হয়। এই জমি কেনার ব্যয় বহন করে হাকিম আজাদী ও খুলনার পাওয়ায় কোল্ড স্টোরেজের মালিক।
শিক্ষা কার্যক্রম
এই মাদ্রাসায় প্রাথমিক শিক্ষাস্তর ইবতেদায়ী থেকে শুরু করে আলিয়া মাদ্রাসার সর্বোচ্চ পর্যায় কামিল শ্রেণী পর্যন্ত রয়েছে। এছাড়ারাও এই মাদ্রাসার দাখিল ও আলিম উভয় স্তরে বিজ্ঞান ও মানবিক শাখা বিদ্যমান রয়েছে। এই মাদ্রাসার শিক্ষার্থীরা পড়াশোনা সংক্রান্ত বিভিন্ন প্রতিযোগিতায় অংশগ্রহণ করে থাকে। বিজ্ঞান বিভাগের শিক্ষার্থীরা বিজ্ঞান মেলায় অংশগ্রহণ করে থাকে। এছাড়াও এই মাদ্রাসার ফাজিল ও কামিল পর্যায়ে আল কুরআন এন্ড ইসলামিক স্টাডিজ, আল হাদিস এন্ড ইসলামিক স্টাডিজ, দাওয়াহ প্রভৃতি বিভাগ চালু আছে। ফাজিল ও কামিল পর্যায়ের ছাত্রদের বিষয়ভিত্তিক গবেষণার সুযোগ রয়েছে। মাদ্রাসার প্রাতিষ্ঠানিক রেজাল্ট সবসময় খুলনা বিভাগের শীর্ষস্থানে থাকে।
মাদ্রাসা ছাত্রদের আত্মনির্ভরশীল ও বাস্তবসম্মত কর্মসংস্থানের উপযোগী করে তোলার জন্য ১৯৬৪ ও ১৯৯৬ সালে মাদ্রাসায় কারিগরি বিভাগ চালু করা হয়।
সুযোগ-সুবিধা
খুলনা বিভাগীয় শহরে অবস্থিত এই মাদ্রাসা আধুনিক সকল সুযোগ সুবিধা সম্পন্ন একটি মাদ্রাসা। শিক্ষার্থীদের সব ধরনের সুযোগ সুবিধা রয়েছে এই মাদ্রাসায়। বিশাল আকারের খেলার মাঠ, পড়াশোনার জন্য লাইব্রেরী, গবেষণাগার, বিতর্ক আয়োজনের জন্য ডিবেটিং সোসাইটি রয়েছে। এছাড়া মেয়েদের জন্য কমন রুম ও অভ্যন্তরীণ সময় কাটানোর জন্য খেলাধুলার সুযোগ রয়েছে।
খেলার মাঠ
এই মাদ্রাসার শিক্ষার্থীরা খেলাধুলার ক্ষেত্রে সাক্ষরতার প্রমান রেখেছে। মাদ্রাসার বিশাল মাথে বেশিরভাগ সময় ছাত্ররা ক্রিকেট, ফুটবল ও ভলিবল খেলে থাকে। মাদ্রাসার শিক্ষার্থীরা জেলা ও বিভাগীয় পর্যায়ের বিভিন্ন খেলাধুলায় অংশগ্রহণ করে থাকে। মাদ্রাসা কর্তৃপক্ষ থেকে মাঠের উন্নয়ন ও খেলাধুলার সামগ্রী বহন করা থাকে।
এতিমখানা
এই মাদ্রাসার গরীব ছাত্রদের জন্য এতিমখানা চালু রয়েছে, এবং এই মাদ্রাসা মূলত এতিমখানার জন্যই খুলনাতে বিখ্যাত। এই এতিমখানায় ছাত্ররা বিনামূল্যে বা অতি স্বল্পে মূল্যে খাবার খেতে পারে। এতিমখানার ছাত্রদের প্রতিষ্ঠানের বেতন মওকুফ থাকে।
দড়াটানা-পয়লাহারা নদী
দড়াটানা-পয়লাহারা নদী বাংলাদেশের দক্ষিণ-পশ্চিমাঞ্চলের বাগেরহাট জেলার একটি নদী।  নদীটির দৈর্ঘ্য ১৭ কিলোমিটার, গড় প্রস্থ ২৮৬ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক দড়াটানা-পয়লাহারা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৪১।
প্রবাহ
দড়াটানা-পয়লাহারা নদীটি বাগেরহাট জেলার সদর উপজেলার পৌর এলাকায় প্রবহমান ভৈরব নদী হতে উৎপত্তি লাভ করেছে। অতঃপর এ নদীর জলধারা বিমর্ত, ডেমা, তিলিগাতি, পঞ্চকরণ ইউনিয়নের মধ্য দিয়ে প্রবাহিত হয়ে বাগেরহাট জেলার মোরেলগঞ্জ উপজেলার বাহারবুনিয়া ইউনিয়ন পর্যন্ত প্রবাহিত হয়ে ঘাসিয়াখালী নদীতে নিপতিত হয়েছে। নদীটির উজানের তুলনায় ভাটির দিক অধিক প্রশস্ত। নদীতে সারাবছর পানিপ্রবাহ থাকে এবং ছোটবড় নৌযান চলাচল করে। বর্ষাকালে নদীর পানিপ্রবাহ বেড়ে যায় এবং নদীর অববাহিকা বন্যায় প্লাবিত হয়। নদীটি জোয়ার ভাটার প্রভাবে প্রভাবিত। এই নদী বাংলাদেশ অভ্যন্তরীণ নৌপরিবহন কর্তৃপক্ষ কর্তৃক প্রথম শ্রেণির নৌপথ হিসেবে স্বীকৃত।
উইলিয়াম পাচো
উইলিয়াম হোয়েল পাচো তেনোরিও (William Pacho, ; জন্ম: ১৬ অক্টোবর ১০; উইলিয়াম পাচো নামে সুপরিচিত) হলেন একজন ইকুয়েডরীয় পেশাদার ফুটবল খেলোয়াড়। তিনি বর্তমানে বেলজীয় ক্লাব আন্টভের্প এবং ইকুয়েডর অনূর্ধ্ব-২০ দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।
২০১৯ সালে, পাচো ইকুয়েডর অনূর্ধ্ব-২০ দলের হয়ে ইকুয়েডরের বয়সভিত্তিক পর্যায়ে অভিষেক করেছিলেন।
প্রারম্ভিক জীবন
উইলিয়াম হোয়েল পাচো তেনোরিও ২০০১ সালের ১৬ই অক্টোবর তারিখে ইকুয়েডরের কিনিন্দেতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
পাচো কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ১৪ই নভেম্বর তারিখে ঘোষিত ইকুয়েডরের ২৬ সদস্যের চূড়ান্ত দলে স্থান পেয়েছেন।
হিন্দুধর্ম
হিন্দুধর্ম ভারতীয় উপমহাদেশীয় ধর্ম বা জীবনধারা। এটি বিশ্বের তৃতীয় বৃহত্তম ধর্ম, যার অনুসারী সংখ্যা ১২০ কোটিরও বেশি, বা বিশ্বব্যাপী জনসংখ্যার ১৫-১৬%, যারা হিন্দু নামে পরিচিত।  হিন্দু শব্দটি একটি উচ্ছসিত,  এবং হিন্দুধর্মকে বিশ্বের প্রাচীনতম জীবিত ধর্ম হিসেবে দেখা হয়।   অনেক অনুশীলনকারীই তাদের ধর্মকে সনাতন ধর্ম বা চিরন্তন পন্থা হিসাবে উল্লেখ করেন, যেমনটি হিন্দু ধর্মগ্রন্থে প্রকাশিত হয়েছে, যার দ্বারা এর উৎস মানব ইতিহাসের বাইরে, এমন ধারণা বুঝানো হয়। এ ধর্মের মূলে বেদ হওয়ায় এটি ‘বৈদিক ধর্ম’ নামেও পরিচিত। সংযোগ=Om|190x190পিক্সেল|হিন্দু দর্শনে ঈশ্বর বা ব্রহ্মের বাচক|alt=হিন্দু দর্শনে ঈশ্বর বা ব্রহ্মের বাচক|থাম্ব
হিন্দুধর্ম হল বিভিন্ন দর্শন এবং ভাগ করা ধারণা, আচার, বিশ্বতাত্ত্বিক ব্যবস্থা, তীর্থস্থান এবং ভাগ করা পাঠ্য উৎস দ্বারা চিহ্নিত একটি বৈচিত্র্যময় চিন্তাধারা যা ধর্মতত্ত্ব, অধিবিদ্যা, পুরাণ, বৈদিক যজ্ঞ, যোগব্যায়াম, আগমিক আচার এবং মন্দির নির্মাণ নিয়ে আলোচনা করে। ধর্মীয় আচারগুলো মূলত ধর্ম(নৈতিকতা), অর্থ(সমৃদ্ধি), কাম(আকাঙ্খা) ও মোক্ষ(ঈশ্বর প্রাপ্তি) এই চারটি অর্জনের লক্ষ্যে পালন করা হয়, যাকে একসাথে বলা হয় পুরুষার্থ; সেইসাথে আছে কর্ম এবং সংসার (মৃত্যু ও পুনর্জন্মের চক্র)। যজ্ঞ, ধ্যান, পূজা, কীর্তন, ইষ্টনাম জপা, তীর্থযাত্রা প্রভৃতি আচার অনুষ্ঠানের পাশাপাশি দয়া, সংযম, ধৈর্য, প্রাণীর প্রতি অহিংসা ইত্যাদি চিরন্তন নৈতিক জীবনাচরণের প্রতি গুরুত্ব দেওয়া হয়। বাহ্যিক আচরণ পালন অপেক্ষা মোক্ষ প্রাপ্তির উপায়কে সর্বাধিক গুরুত্ব দেওয়া হয়ে, যা অর্জনের জন্য কেউ কেউ জাগতিক বস্তুগত সম্পদ ত্যাগ করে সন্ন্যাস জীবন গ্রহণ করে থাকে।
হিন্দু ধর্মগ্রন্থগুলো শ্রুতি ("শোনা") এবং স্মৃতি ("স্মরণীয়") প্রধানত দুটি ভাগে শ্রেণীবদ্ধ করা হয়। বেদ, উপনিষদ্, পুরাণ, মহাভারত, রামায়ণ, শ্রীমদ্ভগবদ্গীতা প্রভৃতি এর মাঝে অন্তর্ভুক্ত, যার মধ্যে বেদ হচ্ছে সর্বপ্রধান, সর্বপ্রাচীন ও সর্বাপেক্ষা গুরুত্বপূর্ণ ধর্মগ্রন্থ। আবার ছয়টি আস্তিক দর্শন রয়েছে যা বেদের স্বীকৃতি দেয়। যথা: সাংখ্য, যোগ, ন্যায়, বৈশেষিক, মীমাংসা এবং ব্রহ্মসূত্র। যদিও পুরাণকাল বিদ্যাশাস্ত্র হাজার বছরের একটি বংশানুক্রমিক উপস্থাপন করে, বৈদিক ঋষিদের থেকে শুরু করে, পণ্ডিতরা হিন্দুধর্মকে বিভিন্ন ভারতীয় সংস্কৃতির সাথে ব্রহ্মতান্ত্রিক অর্থোফ্রাক্সির সংমিশ্রণ বা সংশ্লেষণ হিসাবে বিবেচনা করেন, যার বিভিন্ন শিকড় রয়েছে এবং কোনও নির্দিষ্ট প্রতিষ্ঠাতা নেই। এই হিন্দু সংশ্লেষণ বৈদিক যুগের পরে উদ্ভূত হয়, c. ৫০০-২০০ খ্রিস্টপূর্বাব্দ এবং c.  ৩০০ খ্রীস্টাব্দের মধ্যে, দ্বিতীয় নগরায়নের সময় এবং হিন্দুধর্মের প্রাথমিক ধ্রুপদী যুগে, যখন মহাকাব্য এবং প্রথম পুরাণ রচনা করা হয়েছিল। এটি মধ্যযুগীয় যুগে উন্নতি লাভ করে, ভারতে বৌদ্ধ ধর্মের পতনের সাথে সাথে।
বর্তমানে হিন্দুধর্মের চারটি বৃহত্তম সম্প্রদায় হল বৈষ্ণবধর্ম, শৈবধর্ম, শাক্তধর্ম এবং স্মার্তবাদ। হিন্দু গ্রন্থগুলিতে কর্তৃত্ব এবং চিরন্তন সত্যের উৎসগুলি একটি গুরুত্বপূর্ণ ভূমিকা পালন করে, তবে এই সত্যগুলির বোঝাপড়া আরও গভীর করতে এবং ঐতিহ্যকে আরও উন্নত করার জন্য কর্তৃত্ব নিয়ে প্রশ্ন তোলার একটি শক্তিশালী হিন্দু ঐতিহ্যও রয়েছে। হিন্দু ধর্ম ভারত, নেপাল এবং মরিশাসের উপর সর্বাধিক স্বীকৃতপ্রাপ্ত বিশ্বাস। বালি, ইন্দোনেশিয়া, ক্যারিবিয়ান, উত্তর আমেরিকা, ইউরোপ, ওশেনিয়া, আফ্রিকা এবং অন্যান্য অঞ্চল সহ দক্ষিণ-পূর্ব এশিয়ায় উল্লেখযোগ্য সংখ্যক হিন্দু সম্প্রদায় পাওয়া যায়।
বুৎপত্তি
হিন্দু শব্দটি এসেছে ইন্দো-আর্য সংস্কৃত সিন্ধু শব্দটি থেকে। সিন্ধু ভারতীয় উপমহাদেশের উত্তর-পশ্চিমাঞ্চলের একটি ঐতিহাসিক নদীর নাম। ঐতিহাসিকভাবে সিন্ধুনদের পূর্বে বর্তমান ভারতকেই হিন্দুদের ভূমি বলে বর্ণনা করা হয়েছে। পরবর্তীকালের আরবি সাহিত্যেও আল-হিন্দ শব্দটির মাধ্যমে সিন্ধু নদ অববাহিকায় বসবাসকারী জনগোষ্ঠীকে বোঝানো হয়েছে। ত্রয়োদশ শতাব্দীতে ভারতের নামের সমার্থক শব্দ হিসেবে হিন্দুস্তান বা হিন্দুস্থান শব্দটির উৎপত্তি হয়। এই শব্দের আক্ষরিক অর্থ "হিন্দুদের দেশ"।
ইংরেজি ভাষাতে ভারতের স্থানীয় ধর্মীয়, দার্শনিক ও সাংস্কৃতিক ঐতিহ্যগুলি বোঝাতে হিন্দুইজম বা হিন্দুধর্ম কথাটি চালু হয় ঊনবিংশ শতাব্দীতে।
সংজ্ঞা
সার্বিক সহিষ্ণুতা থেকে মতবৈচিত্র্যের মধ্যে ঐক্য ও হিন্দুধর্মের রক্ষণশীল উদারতা ধ্রুপদী পাশ্চাত্য চিন্তাধারায় এই ধর্মের সংজ্ঞা নিরুপণের প্রধান বাধাস্বরূপ। হিন্দুধর্ম মূলত একটি ব্যবহারিক ধর্মচেতনা। একাধিক প্রথা, সংস্কার ও আদর্শ এতে সন্নিবেশিত। তাই অনেকের মতে এই ধর্মের একটি সংজ্ঞা নির্ধারণ করা বেশ অসুবিধাজনক। সেই কারণে ‘রিলিজিয়ন’ বা ধর্ম অপেক্ষা ‘রিলিজিয়াস ট্র্যাডিশন’ বা ধর্মসংস্কার হিসেবেই একে অধিকাংশ ক্ষেত্রে সংজ্ঞায়িত করা হয়। এই বৈশিষ্ট্য হিন্দুধর্মকে বিশ্বের প্রাচীনতম ধর্মবিশ্বাসের পাশাপাশি বিশ্বের সর্বাধিক বৈচিত্র্যপূর্ণ ধর্মের শিরোপাও দান করেছে।  অধিকাংশ ধর্মীয় সংস্কার পবিত্র ধর্মশাস্ত্র বেদ হতে সঞ্জাত। যদিও এর ব্যতিক্রমও দুর্লভ নয়। কোনো কোনো সংস্কার অনুসারে মোক্ষ বা পারত্রিক মুক্তিলাভের জন্য কিছু প্রথানুষ্ঠান অপরিহার্য। যদিও এই ব্যাপারেও মতানৈক্য বিদ্যমান। কোনো কোনো হিন্দু দার্শনিক মহাবিশ্বের সৃষ্টি, স্থিতি ও প্রলয়ের পশ্চাতে এক অস্তিবাদী পরাসত্তার সন্ধান করে ফেরেন, আবার কোনো কোনো হিন্দু নাস্তিকতার চর্চা করে থাকেন। হিন্দুধর্ম কর্মফলের ভিত্তিতে পুনর্জন্মবাদে বিশ্বাস রাখে। মোক্ষ এই ধর্মে জন্ম ও মৃত্যুর চক্রাকার বৃত্ত থেকে মুক্তিরই অপর নাম। যদিও হিন্দুধর্মের ক্ষেত্রের বাইরে বৌদ্ধ ও জৈনধর্মও এই মতবাদে বিশ্বাস রাখে। এই কারণে হিন্দুধর্মকে মনে করা হয় বিশ্বের জটিলতম ধর্মবিশ্বাসগুলির অন্যতম। এই জটিলতা ব্যতিরেকেও হিন্দুধর্ম যে শুধুমাত্র একটি সংখ্যাগতভাবে সুবৃহৎ জনগোষ্ঠীর ধর্মচেতনা তাই নয়, প্রাগৈতিহাসিক যুগ থেকে প্রচলিত এই ধর্মবিশ্বাস পৃথিবীর অধুনা বর্তমান ধর্মগুলির মধ্যে প্রাচীনতমও বটে। ভারতের প্রথম উপরাষ্ট্রপতি তথা বিশিষ্ট দার্শনিক সর্বপল্লী রাধাকৃষ্ণন হিন্দুধর্মের সংজ্ঞা দিতে গিয়ে একে “একটি বিশ্বাসমাত্র” বলতে অস্বীকার করেন। বরং এই ধর্মের যুক্তি ও দর্শনের দিকটি বিচার করে তিনি খোলাখুলিভাবেই এই মত ব্যক্ত করেন যে হিন্দুধর্মের সংজ্ঞা দান করা অসম্ভব। শুধুমাত্র এই ধর্ম অনুশীলনই করা যায়। তেমনই কোনো কোনো পণ্ডিত সুসংজ্ঞায়িত ও রক্ষণশীল ধর্মীয় সংগঠন না বলে হিন্দুধর্মকে “অস্পষ্ট সীমানায়” বর্গায়িত করার পক্ষপাতী। কয়েকটি ধর্মমত হিন্দুধর্মে কেন্দ্রীয়। অন্যগুলি ঠিক কেন্দ্রীয় না হলেও এই পরিসীমার আওতার মধ্যেই পড়ে। এরই ভিত্তিতে ফেরো-লুজি হিন্দুধর্মের সংজ্ঞায়নে একটি “উদাহরণমূলক তাত্ত্বিক অন্বেষণ” (“প্রোটোটাইপ থিওরি অ্যাপ্রোচ”) চালিয়েছেন।
ঊনবিংশ শতকে হিন্দু পুনর্জাগরণবাদীগণ ‘হিন্দু-ইজম’ শব্দটির প্রয়োগ শুরু করার পর থেকেই হিন্দুধর্ম একটি বিশ্বধর্ম হিসেবে পরিচিতি লাভ করে। এছাড়াও শব্দটির প্রাথমিক প্রয়োগ ঘটিয়েছিলেন পশ্চিমা প্রাচ্যবিদ বা ‘প্রথম যুগের ভারততত্ত্ববিদগণ’, যাঁদের বক্তব্য সাধারণত একপেশে ছিল বলে মনে করা হয়। যদিও হিন্দুধর্মের শিকড় ও তার বিভিন্ন শাখাপ্রশাখার প্রাচীনত্বের ব্যাপারে কোনো দ্বিমত নেই। সকলেই স্বীকার করেছেন যে প্রাগৈতিহাসিক সিন্ধু সভ্যতা থেকে ঐতিহাসিক বৈদিক সভ্যতার প্রাথমিক পর্ব জুড়ে ছিল হিন্দুধর্মের সূচনালগ্ন। কেবলমাত্র ধর্মবৈভিন্ন প্রদর্শনের উদ্দেশ্যে বৈদিক সংস্কারের ভিত্তিতে হিন্দুধর্মের একটি রূপ দান করেছেন পশ্চিমা প্রাচ্যবিদগণ – এমন কথাও বলেছেন কেউ কেউ। কিন্তু তা সত্য নয়।
পাশ্চাত্য দৃষ্টিকোণ থেকে, ধর্ম কি এবং কীভাবে তা আরও প্রাচীন ধর্মবিশ্বাসগুলির সঙ্গে সম্পর্কিত তারই বিচারে হিন্দুধর্মকে যাচাই করা হয়। ‘ধর্মবিশ্বাস’ (‘ফেইথ’) শব্দটি ‘ধর্ম’ (‘রিলিজিয়ন’) অর্থে প্রয়োগের ফলে এই বিষয়ে জটিলতা বৃদ্ধি পায়। কোনো কোনো পণ্ডিত এবং অনেক হিন্দু দেশীয় ‘সনাতন ধর্ম’-এর সংজ্ঞাটির পক্ষপাতী। এই সংস্কৃত শব্দবন্ধটির অর্থ ‘চিরন্তন ধর্ম (বিধি)’ বা ‘চিরন্তন পন্থা’।
উপবিভাগ
একাধিক ছোটো বিভাগ বা উপবিভাগ লক্ষিত হয়, যাদের অনেকগুলিই পরস্পরের সঙ্গে অংশত যুক্ত। তবে আজকের হিন্দুরা মোটামুটিভাবে পূর্বোক্ত চারটি প্রধান শাখার কোনো না কোনো একটির সদস্য। অন্যান্য উল্লেখযোগ্য বৈশিষ্ট্য হল আত্মার অস্তিত্বে বিশ্বাস, আত্মার পুনরায় দেহধারণ এবং কর্মফল সেইসাথে ধর্ম বিশ্বাস (দায়িত্ব, অধিকার, আইন, আচার, গুণাবলী এবং বেঁচে থাকার সঠিক পথ নির্দেশনার সমস্টি)।
২০০৭ সালে অধিকতর জটিল ও সূক্ষ্ম বিবেচনার নিরিখে একাধিক মতের বিভিন্নতা ও বৈচিত্র্যের দিকটি বিচার করে ম্যাকড্যানিয়েল - হিন্দুধর্মের ছয়টি জাতিগত "ধরন" বের করেন। এই বিভাগগুলি হলঃ
মাইকেলস তিনটি হিন্দু ধর্ম এবং হিন্দু ধার্মিকতার চারটি ধরন আলাদা করেন। তিনটি হিন্দু ধর্মের ধরন হলঃ- "ব্রাহ্মন-সাংস্কৃতিক হিন্দুধর্ম", "লৌকিক ও উপজাতীয় ধর্ম" এবং "প্রতিষ্ঠিত ধর্ম"। হিন্দু ধার্মিকতার চারটি রূপ হল প্রাচীন শাস্ত্রীয় "কর্মফল মার্গ", জ্ঞান মার্গ, ভক্তি মার্গ, এবং সর্বশেষটি হল "বীরত্বমূলক" যার মূলে রয়েছে সামরিক ঐতিহ্য। সামরিক ঐতিহ্যভিত্তিক বীরত্বমূলক ধর্মের একটি উদাহরন হল রাম যাকে বিষ্ণুর অবতার বলা হয়। এরূপ ধর্মের একটি গুরুত্বপূর্ণ অংশ হল রাজনৈতিক হিন্দুধর্ম। "বীরত্বমূলক" ধর্মের অপর নাম বীর্য মার্গ।
মাইকেলের মত অনুযায়ী, নয় জন হিন্দুর মধ্যে অন্তত একজন জন্ম থেকে এক বা উভয় "ব্রাহ্মন-সাংস্কৃতিক হিন্দুধর্ম" বা "লৌকিক ও উপজাতীয় ধর্ম" অনুসারি হয় (অনুশীলন বা অ-অনুশীলন যাই হোক না কেন)। তিনি হিন্দুদের ধর্ম অনুশাসন বেছে নেবার উপর ভিত্তি করে শ্রেণীকরণ করেন এবং দেখেন যে সবাই "প্রতিষ্ঠিত ধর্মের" একাধিক শাখার যে কোন একটি বাছাই করে। যেমন বৈষ্ণব এবং শিব উপাসক হন। সেই সাথে যদিও ব্রাহ্মণ-সাংস্কৃতিক ধারার পূজা পদ্ধতি করা হয় তবুও পুরোহিত ব্রাহ্মণদের উপর জোর কম দেয়া হয় (যেহেতু গুনার্জনের দ্বারা যে কেউই ব্রাহ্মণের মত পূজা করতে পারে)। তিনি আরও উল্লেখ্য করেন যে "প্রতিষ্ঠিত ধর্মের" অংশ হিসেবে বৌদ্ধ, জৈনধর্ম, শিখধর্ম রয়েছে তবে তারা এখন স্বতন্ত্র ধর্ম হিসেবে পালিত হয়। তাছাড়া সৃষ্টিশীল বিশ্বাস নিয়ে আন্দোলন করা ব্রাহ্ম সমাজ, ব্রহ্মবিদ্যা-সম্বন্ধীয় সমাজ, সেইসাথে বিভিন্ন "গুরু" এবং নতুন ধরনের ধর্মীয় আন্দোলনের পথিকৃৎ মহর্ষি মহেশ যোগী এবং আন্তর্জাতিক কৃষ্ণভাবনামৃত সংঘ ইত্যাদি হল "প্রতিষ্ঠিত ধর্ম" ভিত্তিক বিভিন্ন সংস্থা, সমাজ বা ব্যক্তি। তাদের সকলেরই মূল হল প্রতিষ্ঠিত ধর্ম বা আদি ধর্ম।
সনাতন ধর্ম
১৯ শতকের শেষের দিকে হিন্দু জাতীয়তাবাদ আন্দোলনের সময় “সনাতন” শব্দটি হিন্দুধর্মের অপর নাম হিসাবে প্রকাশ হয়েছিল। এর কারণ ছিল "হিন্দু" শব্দটি অ-দেশিয় ফার্সি শব্দ হওয়ায় এর ব্যবহার যেন না করা হয়। সংস্কৃতে সনাতন ধর্মের অর্থ হয় ‘চিরন্তন ধর্ম’ বা ‘চিরন্তন পন্থা’। সনাতন ধর্মকে কেবল কোনো জাতিবাচক বা সম্প্রদায় ভিত্তিক না বলে সকলের জন্য এক পন্থা হিসেবে প্রচারিত হয়। যেমন, দাহ ক্ষমতা অগ্নির বৈশিষ্ট, তেমনি সনাতনকে মানবমাত্র ধর্ম বা বিধি হিসেবে দেখা হয়, যেখানে ধর্মের বিশেষণ বাচক শব্দ হিসেবে এর প্রয়োগ হয়। অনেক ক্ষেত্রে সনাতন শব্দটি ঈশ্বর বুঝাতেও ব্যবহৃত হয়ে থাকে। এর অনুসারীগণ সনাতন ধর্মকে অপরিবর্তনশীল (যা ছিল, আছে এবং থাকবে) বলে মনে করেন। অর্থাৎ যে ধর্মের কখনো পরিবর্তন বা বিনাশ হয় না, তাই সনাতন ধর্ম।
বৈচিত্র্য
থাম্ব|[[গণেশ হিন্দুদের অন্যতম বিখ্যাত ও সবচেয়ে পূজিত দেবতা]] হিন্দুধর্মের একটি বৈশিষ্ট্য হচ্ছে এর বিশালত্ব। বৈষ্ণব, শাক্ত, শৈব, গাণপত্য প্রভৃতি সম্প্রদায়; দ্বৈত, অদ্বৈত, বিশিষ্টাদ্বৈত প্রভৃতি মতবাদ; জ্ঞান, কর্ম, ভক্তি, ত্রিয়া মার্গ ইত্যাদি বিভিন্ন বৈচিত্রপূর্ণ বৈশিষ্ট্যে হিন্দুধর্মের বিশালত্বের পরিচয় পাওয়া যায়।
প্রকৌশল ও বস্ত্র কারিগরি সরকারি কলেজ, শ্রীরামপুর
প্রকৌশল ও বস্ত্র কারিগরি সরকারি কলেজ, শ্রীরামপুর (জিসিইটিটিএস) হল শ্রীরামপুর, পশ্চিমবঙ্গ, ভারত-এর একটি সুপ্রাচীন প্রকৌশল কলেজ।[ 3]
হিন্দুধর্ম
বৈচিত্র্য
হিন্দু ধর্ম শব্দের একক সংজ্ঞা নিয়ে সমস্যাটির আরেকটি অংশটি হ'ল হিন্দু ধর্মের কোনও প্রতিষ্ঠাতা নেই। এটি বিভিন্ন ঐতিহ্যের সংমিশ্রন যার মধ্যে রয়েছে "ব্রাহ্মণ্যিক অর্থোপ্রেসি, ত্যাগের ঐতিহ্য এবং জনপ্রিয় বা স্থানীয় ঐতিহ্য"।
প্রকৌশল ও বস্ত্র কারিগরি সরকারি কলেজ, শ্রীরামপুর
ইতিহাস
ভারতে এই বস্ত্র শিল্প স্থাপিত হয়েছিল উনিশ শতকের মাঝামাঝি সময় নাগাদ। তখনকার অবিভক্ত বঙ্গদেশে শিল্পের জন্যে কারিগরি দক্ষতাসম্পন্ন কর্মীগোষ্ঠীর প্রয়োজনে এই ধরনের শিক্ষা প্রতিষ্ঠান গড়ার তাগিদ অনুভূত হয়। প্রকৌশল ও বস্ত্র কারিগরি সরকারি কলেজ, শ্রীরামপুর, প্রতিষ্ঠিত হয়েছিল একটা দু-বছরের পাঠক্রমে শংসাপত্র দানের শিক্ষা প্রতিষ্ঠানরূপে; যাত্রা শুরু হয় ১৯০৮ খ্রিষ্টাব্দে একটা ভাড়া বাড়িতে সরকারি কেন্দ্রীয় বয়ন শিক্ষায়তন হিসেবে। ১৯৩৮ খ্রিষ্টাব্দে একটা ত্রি-বার্ষিক বস্ত্র কারিগরি ডিপ্লোমা পাঠক্রম আরম্ভ হয়, যেটা ১৯৫৭ খ্রিষ্টাব্দে কলকাতা বিশ্ববিদ্যালয় অনুমোদিত স্নাতক স্তরের পাঠক্রমে উন্নীত হয়। পূর্ব ভারতে বস্ত্র কারিগরি শিক্ষার অগ্রসরে শিক্ষার্থীদের কাছে একটা আদি শিক্ষা প্রতিষ্ঠান হিসেবে গড়ে উঠেছিল এই প্রকৌশল ও বস্ত্র কারিগরি সরকারি কলেজ। পশ্চিমবঙ্গের শ্রীরামপুরের এই শিক্ষা প্রতিষ্ঠানে বর্তমানে বৈজ্ঞানিক ভিত্তিতে কম্পিউটার বিজ্ঞান এবং তথ্য প্রযুক্তির সব শাখাতেই শিক্ষার সম্ভাবনাকে বিষয়ভিত্তিকভাবে সংযুক্ত করা হয়েছে।
এই শিক্ষা প্রতিষ্ঠানের পুরর্নামকরণ হয় বস্ত্র কারিগরি কলেজ, শ্রীরামপুর, যা বদল করে তার বর্তমান পরিবর্তিত নাম হয়েছে ২০০৫ খ্রিষ্টাব্দে। ২০০৯ খ্রিষ্টাব্দ থেকে এপিএম-এ বিটেক এবং বস্ত্রের রসায়ন প্রণালীতে এমটেক শিক্ষাক্রম চালু হয়।
হিন্দুধর্ম
বৈচিত্র্য
হিন্দু ধর্মের জন্য একত্রী মতবাদ হিসাবে আস্তিক্যবাদ ব্যবহার করাও কঠিন, কারণ কিছু হিন্দু দর্শন সৃষ্টির একটি তত্ত্ববিদ্যাকে স্বীকার করে, অন্য হিন্দুরা নাস্তিক বা হয়েছে।
হিন্দুধর্মের মূল ও ঐক্য
হিন্দুধর্মের এই বিশালত্বের কেন্দ্রে রয়েছে বেদ চতুষ্ঠয়। বেদে কর্মকাণ্ড ও জ্ঞানকাণ্ড নিয়ে আলোচনা করা হয়েছে। হিন্দুধর্মের অন্যান্য সকল শাস্ত্র বেদ হতে উদ্ভুত এবং বেদই এসব শাস্ত্রসমূহের পরম প্রমাণ। হিন্দুবিশ্বাসীদের মতে, ঋষিগণ অতীন্দ্রিয় উপলব্ধির দ্বারা বেদের জ্ঞান আহরণ করেছিলেন। তাই বেদের সাথে কোনো শাস্ত্রের বৈষম্য ঘটলে বেদের সিদ্ধান্তই প্রামাণিক বিবেচিত হয় এবং বেদ বিরুদ্ধ কোনো মতবাদ হিন্দুধর্মের অঙ্গ বলে বিবেচিত হয় না।
ধর্মবিশ্বাস
thumb| [[হোয়েসলেশ্বর মন্দির|হোয়েসলেশ্বর মন্দিরে খোদাইচিত্রে ত্রিমূর্তি: ব্রহ্মা, বিষ্ণু ও শিব]] হিন্দুধর্ম এমনই মূলধারার ধর্মবিশ্বাস যা সুবিস্তৃত ভৌগোলিক ক্ষেত্রে এক বহুধাবিভক্ত জাতিগত ও সাংস্কৃতিক বৈচিত্র্যের মধ্যে দিয়ে বিকাশলাভ করেছে। এই বিকাশলাভ সম্ভবপর হয়েছে মূলত দুটি পন্থায়: হিন্দুধর্মের পুরনো রীতিনীতির নবীকরণ এবং বহিরাগত রীতিনীতি ও সংস্কৃতি থেকে আত্মীকরণ। এর ফলে ধর্মীয় ক্ষেত্রে বিরাট বৈচিত্র্যময় সমাবেশ গড়ে উঠেছে। এই সমাবেশে যেমন স্থান পেয়েছে অসংখ্য ছোটো ছোটো আদিম ধর্মমত, তেমনই স্থান পেয়েছে সমগ্র উপমহাদেশে লক্ষাধিক মতাবলম্বী সমন্বিত প্রধান ধর্মসম্প্রদায়গুলিও। বৌদ্ধধর্ম বা জৈনধর্মের থেকে পৃথক ধর্মবিশ্বাসরূপে হিন্দুধর্মের পরিচিতিও তাই এই মতাবলম্বীদের অনুমোদনসাপেক্ষ বিষয়।
হিন্দু ধর্মবিশ্বাসের প্রধান উপাদানগুলি হল: ধর্ম (নৈতিকতা), সংসার (জন্ম-মৃত্যু-পুনর্জন্মের চক্র), কর্ম (ক্রিয়া ও তার প্রতিক্রিয়া), মোক্ষ (সংসার থেকে মুক্তি) ও বিভিন্ন যোগ (ধর্মানুশীলনের পন্থা)।
প্রকৌশল ও বস্ত্র কারিগরি সরকারি কলেজ, শ্রীরামপুর
বস্ত্র কারিগরি বিভাগ
এটা কলেজের সবচেয়ে পুরোনো বিভাগ। প্রথম দিকে এটা কলকাতা বিশ্ববিদ্যালয়ের অনুমোদিত ছিল, এই কলেজ দেশের বস্ত্র শিল্পে কারিগরি দক্ষতাপূর্ণ মানব সম্পদের উন্নয়ন ধারায় বিরাট অবদান রেখেছিল। এই বিভাগ স্নাতকোত্তর শিক্ষাক্রম (এমটেক) প্রদান করে। এই বিভাগের শৈল্পিক যন্ত্রসহ সুতোকাটা, বয়ন, বস্ত্র প্রণালী ল্যাবরেটরি এবং পরীক্ষাগার আছে, যেখানে শিক্ষার্থীরা হাতে-কলমে সুতো কাটা এবং বস্ত্র বয়নের সব পাঠ শিখে নিতে পারে।
হিন্দুধর্ম
ঈশ্বর ধারণা
ঈশ্বর হিন্দুধর্মের এমন একটি বিষয়, যার সময়কাল ও শাখাভেদে(একেশ্বরবাদ, বহুদেববাদ, সর্বেশ্বরবাদ, অদ্বৈতবাদ, দ্বৈতবাদ, ত্রৈতবাদ) বহু অর্থ প্রচলিত রয়েছে। হিন্দু ধর্মের গ্রন্থানুসারে, এই ঈশ্বর নানান রূপের হতে পারে। প্রাচীন শাস্ত্রে, বিষয়ভেদে ঈশ্বর শব্দের অর্থ পরমাত্মা, শাসক, প্রভু, রাজা, রাণী বা স্বামী।মধ্যযুগে হিন্দুশাস্ত্রগুলোর শাখাভেদে ঈশ্বর শব্দের অর্থ ভগবান, পরমেশ্বর, ইষ্টদেবতা বা বিশেষ আত্মা,, যা কালক্রমে ব্যক্তি ঈশ্বরের রূপ নেয়।
শৈবমতে ঈশ্বর হচ্ছেন মহাদেব, যিনি তার ভক্তদের কাছে কখনো মহেশ্বর বা কখনো পরমেশ্বর বলে পূজনীয়। বৈষ্ণবধর্মে ঈশ্বর বিষ্ণুর সাথে সমার্থক। আবার ভক্তিবাদে ঈশ্বর হিন্দুধর্মের বহু দেব-দেবীর মধ্যে ভক্তের দ্বারা নির্বাচিত, যিনি এক বা একাধিক হতে পারে। আর্য সমাজ বা ব্রাহ্ম সমাজের মতো আধুনিক ধর্মশাখাগুলোর ক্ষেত্রে ঈশ্বর নিরাকার অদ্বিতীয়, পরমপিতা। যোগশাখায় ঈশ্বর ইষ্টদেবতা বা আদর্শস্থানীয়, প্রকারান্তরে গুরু হিসেবে বিবেচিত হতে পারেন। সনাতন ধর্মের যোগ দর্শনে ঈশ্বরকে ব্যক্তি ঈশ্বর বা আধ্যাত্মিক ভাবে তাকে ডাকা হয়, তার সাধনা করা হয়। অদ্বৈত বেদান্তে ঈশ্বর এক অদ্বৈতবাদী সত্তা, যিনি জড়ের সাথে জীবের সম্পর্ক স্থাপন করতে সক্ষম।
প্রকৌশল ও বস্ত্র কারিগরি সরকারি কলেজ, শ্রীরামপুর
কম্পিউটার বিজ্ঞান ও তথ্য প্রযুক্তি বিভাগ
থাম্ব|সিএসই এবং তথ্য প্রযুক্তি বিভাগীয় ভবন কম্পিউটার বিজ্ঞান ও প্রকৌশল বিভাগ এবং তথ্য প্রযুক্তি বিভাগ চালু হয়েছিল যথাক্রমে ২০০১ খ্রিষ্টাব্দ এবং ২০০০ খ্রিষ্টাব্দে। পশ্চিমবঙ্গ কারিগরি বিশ্ববিদ্যালয়, বিধাননগর, কলকাতায় চালু হওয়ার ফলে, শ্রীরামপুর বস্ত্র কারিগরি সরাকরি কলেজ এর পাঠক্রমে কম্পিউটার বিজ্ঞান ও প্রকৌশল এবং তথ্য প্রযুক্তি বিভাগ অন্তর্ভুক্ত করে এবং নাম বদল করে বর্তমান নামে করা হয়। সমস্ত বিষয়কে খুব সমগোত্রীয় করে সিএসই এবং তথ্য প্রযুক্তি বিভাগ সব ল্যাবরেটরি প্রয়োজন মতো ব্যবহার করে থাকে।
ল্যাবরেটরির মধ্যে আছে: ইলেক্ট্রনিক্স, মাইক্রোপ্রসেসর্স, যোগাযোগ প্রকৌশল, সফটওয়্যার ল্যাবরেটরি [চালনা পদ্ধতিসমূহ, তথ্যভিত্তিক পরিচালন পদ্ধতি (ডিবিএমএস), মাধ্যম, নিয়ন্ত্রণ এবং পদ্ধতি অনুসরণ], বেসিক প্রোগ্রামিং (জাভা, ওয়ার্ল্ড ওয়াইড ওয়েব, কৃত্রিম বুদ্ধিমত্তা)। পদার্থবিজ্ঞান ল্যাবরেটরি, রসায়ন ল্যাবরেটরি, এবং যান্ত্রিক কর্মশালা এবং বৈদ্যুতিক কর্মশালা, সব বিভাগের সঙ্গে সমন্বয় ঘটিয়ে কাজকর্ম করে।
হিন্দুধর্ম
দেবতা ও অবতারগণ
হিন্দু দেবতা বলতে যোগশাস্ত্রের ইষ্টদেবতা, তেত্রিশ বৈদিক দেবতা বা শতাধিক পৌরাণিক দেবতাদের কথা বোঝানো যায় । বাংলায় দেবতা শব্দটি দেব শব্দের সমার্থক শব্দরূপে বহুল প্রচলিত। যাস্কের মতে ‘দীপ্’ ধাতু হতে দেব শব্দ এসেছে যা প্রকাশার্থক, অথবা যিনি দ্যুস্থানে বা আকাশে থাকেন তিনিই দেব, অথবা যিনি যজ্ঞফল দান করেন তিনিই দেব। দেবের স্ত্রীলিঙ্গ হল দেবী।  হিন্দুধর্মে দেবতা বলতে উপাস্য বোঝানো হয়।  এদের মধ্যে মুখ্য দেবতারা হলেন বিষ্ণু, শিব, শ্রী বা লক্ষ্মী, পার্বতী বা দুর্গা, ব্রহ্মা, সরস্বতী প্রভৃতি। মুখ্য দেবতার উপাসকরা হিন্দুধর্মের ভিন্ন শাখাগুলোর জন্ম দিয়েছেন যেমন শৈবমত,বৈষ্ণবমত ও শাক্তমত। আবার শাখাগুলোর মধ্যে বহু মিলও রয়েছে।
হিন্দু দেবতাদের অবতারের ধারণাটি বহু প্রাচীন। দেবতারা যখন দেহ ধারণ করে পৃথিবীতে আবির্ভূত হন, তখন তাদের অবতার বলা হয়। অবতারের অর্থ দেবতাগণ পৃথিবীতে দেহ ধারণ করে অবতরণ হওয়া। ভগবদ্গীতায় বলা আছে যে, যখনই ধর্মের পতন ঘটবে, তখন সাধুদিগের পরিত্রাণ ও অধর্মাচারীর বিনাশের উদ্দেশ্যে ভগবান বিষ্ণু স্বয়ং দেহধারণ করে পৃথিবীতে আবির্ভূত হবেন।
হিন্দু সংস্কৃতির অবিচ্ছেদ্য অঙ্গ হলেন হিন্দু দেবগণ। চিত্রকলা ও স্থাপত্যে মূর্তির আকারে এবং বিভিন্ন শাস্ত্রগ্রন্থে, বিশেষত ভারতীয় মহাকাব্য ও পুরাণে নানান উপাখ্যানে তাদের বর্ণনা দেওয়া হয়েছে। অনেক হিন্দুই তাদের ইষ্টদেবতার রূপে ঈশ্বরকে পূজা করে থাকেন। ইষ্টদেবতার নির্বাচন ব্যক্তিগত, আঞ্চলিক বা পারিবারিক ঐতিহ্য অনুসারে হয়ে থাকে।
প্রকৃতপক্ষে হিন্দুধর্মাবলম্বীগণ প্রত্যেক দেবতাকে ঈশ্বরের এক একটি করে বিশেষ জ্ঞান বা প্রাকৃতিক শক্তির প্রকাশক বলে মনে করেন। প্রত্যেকটি প্রাকৃতিক বস্তুর মাঝে প্রাচীন ঋষিগণ এক অদৃশ্য শক্তির অনুভব করেছিলেন সহস্ত্র বছর পূর্বেই, যা বহু দেবতার মাঝে একত্ববাদের মূল দর্শন।
কর্ম ও সংসার
কর্মের আক্ষরিক অর্থ হল কার্য, ক্রিয়া অথবা করণ এবং বলা যেতে পারে এটি হল "কারণ এবং করণের (কার্যের) নৈতিক ধর্ম"। উপনিষদ্ মতে একজন মানুষ (অর্থাৎ‍ জীবাত্মা) সংস্কার (লব্ধ জ্ঞান) অর্জন করে তার শারিরীক ও মানসিক কর্মের মধ্যে দিয়ে। মানুষের মৃত্যুর পর সমস্ত সংস্কারগুলি যথাযথ ভাবে তার লিঙ্গ-শরীরে (যে শরীর রক্ত-মাংসের শরীর থেকে সুক্ষ অথচ আত্মার থেকে স্থূল) বিদ্যমান থাকে এবং পরজন্মে তার সুনির্দিষ্ট কক্ষপথ তৈরী করে। সুতরাং, একটি সর্বজনীন, নিরপেক্ষ, এবং অব্যর্থ কর্মের ধারণা মানুষের পুনর্জন্মলাভের সঙ্গে সঙ্গে তার ব্যক্তিত্ব, বৈশিষ্ট্য, এবং পরিবার সম্পর্কিত ধারণার সাথে অঙ্গাঙ্গীভাবে জড়িত। স্বাধীন ইচ্ছাশক্তি ও ভাগ্য প্রভৃতি ধারণাগুলিকে কর্ম একত্রে সংযুক্ত করেছে।
কার্য, কারণ, জন্ম, মৃত্যু এবং পুনর্জন্মের বৃত্তাকার পরম্পরাই হল সংসার। দেহধারণ এবং কর্মফল ধারণা সম্পর্কে হিন্দুধর্মে দৃঢ়-প্রতিজ্ঞ চিন্তার প্রকাশ দেখা যায়। শ্রীমদ্ভগ্বতগীতার দ্বিতীয় অধ্যায়ে বলা হয়েছে: বাসাংসি জীর্ণানি যথা বিহায় তথা শরীরাণি বিহায় জীর্ণা
অর্থাৎ: মানুষ যেমন জীর্ণ-শীর্ণ পুরোনো বস্ত্রগুলি ত্যাগ করে অন্য নতুন বস্ত্র গ্রহণ করে, সেইরূপ জীবাত্মা পুরোনো শরীর ত্যাগ করে অন্য নতুন শরীর গ্রহণ করে।
যেখানে সংসার ক্ষণিকের আনন্দ দেয়, যা মানুষকে আরেকটি বিনাশশীল শরীর পরিগ্রহ করতে উত্‍সাহী করে। সেখানে মোক্ষ এই সংসারের গণ্ডী থেকে মুক্ত হয়ে চির আনন্দ ও শান্তির বিশ্বাস প্রদান করে। হিন্দুধর্মের বিশ্বাস যে অনেকগুলি জন্মান্তরের পর অবশেষে জীবাত্মা মহাজাগতিক আত্মায় (ব্রহ্ম/পরমাত্মা) মিলিত হতে ব্যাকুল হয়।
জীবনের চরম লক্ষ্যকে (চরম লক্ষ্য বলতে এখানে মোক্ষ অথবা নির্বাণ অথবা সমাধি) বিভিন্ন ভাবে বোঝানো হয়েছে: যেমন ঈশ্বরের সঙ্গে একাত্মতার বোধ; যেমন ঈশ্বরের সঙ্গে অবিছ্যেদ্য সম্পর্কের বোধ; যেমন সমস্ত বস্তুর সম্পর্কে অদ্বৈত বোধ; যেমন আত্ম বিষয়ক বিশুদ্ধ নিস্বার্থতা ও জ্ঞান; যেমন নিখুঁত মানসিক শান্তিলাভ; এবং যেমন পার্থিব বাসনার থেকে অনাসক্তি বোধ। এই ধরনের উপলব্ধি মানুষকে সংসার এবং পুনর্জন্মের বন্ধন থেকে মুক্ত করে। আত্মার অবিনশ্বরতায় বিশ্বাস থাকার ফলে, মৃত্যুকে পরমাত্মার তুলনায় নেহাত্‍ই তুচ্ছ মনে হয়। অত:পর, একজন ব্যক্তি যার কোন ইচ্ছা বা উচ্চাকাঙ্ক্ষা বাকি নেই এবং জীবনের কোন দায়িত্বই বাকি নেই অথবা একটিও রিপু দ্বারা আক্রান্ত নয়, সে প্রায়োপবেশন (সংস্কৃত ভাষায় प्रायोपवेशनम्, যার আক্ষরিক অর্থ হল মৃত্যু কামনায় উপবাসের মাধ্যমে দেহত্যাগ) দ্বারা মৃত্যুকে আলিঙ্গন করতে পারে।